Članovi : 115493\nBroj pregleda : 6814909\nTakva mišljenja se mogu čuti sve češće, dok neki od svetskih imena astronautike i kosmologije jednostavno ne žele ni da pričaju o tome. Obrazloženje za ovu veliku obmanu koju su izvele SAD i njihova agencija NASA-a je da je Americi u tim godinama bila potrebna neka ogromna medijska stimulacija zbog napretka SSSR-a na svim poljima posebno u avio-industriji i osvajanju kosmosa lansiranjem satelita sa ljudskom posadom. Američka privreda je bila u depresiji, ljudi su izgubili veru u mit o nepobedivosti i primatu Amerike na svakom planu. Zato je tim oko Kenedija na čelu sa Kisindžerom i Bildebergovcima osmislio Projekat Apolo – putovanje na mesec.\nZagovornici stava da je sve bila obmana koja je izvedena u oblasti „AREA 51“ , ogromnoj laboratotiji za aero i kosmička istraživanja američke vojske , daju jednostavan i ubedljiv odgovor. Kada je je SSSR lansirao satelit sa Gagarinom u kosmos, SAD su kasnile deset godina baveći se razvojem nuklearnog oružja u zabludi, da se samo time bavi i SSSR. Medjutim, ne samo da je u medjuvremenu SSSR razvio tehnologiju tada najrazornijeg oružja – hidrogenske bombe, već je docnije napravio prvi i neutronsku bombu, koja ne vrši fizička razaranja, nego isključivo ubija ljude i životinjski svet.\nU takvoj situaciji Kenedi je dao naciji obećanje, da će se za „dve godine“ Amerikanci iskrcati mesec, što je bilo zasnovano na realnosti upravo toliko, kao i da ste Leonardu da Vinčiju naložili da u 16 veku napravi savremeni automobil na struju. Ali plan koji je bio donet se zasnivao isključivo na stvaranje fame, velikog kosmičkog programa i priprema da se napravi savršena fotomontaža tog spektakularnog dogadjaja. U stvari, amerikanci su uspeli zaista da naprave kosmički projekat lansiranja satelita sa ljudskom posadom ( kao i SSSR pet godina pre toga) koji je u realnom vremenu navodnog puta na mesec kružio oko zemlje, da bi se „modul“ – satelit sa posadom , spustio nazad na zemlju (padobranom) isto kao što je to korišćeno i u ruskoj svemirskoj tehnologiji. Naciji je u tom vremenu prikazivan ne let na mesec, ne detalji sa tog leta, niti koji odvojeni segment iz tkzv. šesto-etapnog puta, već lansiranje rakete nosača, filmovani zapis navodnog boravka na mesecu i povratak modula/kapsule satelita. Ono što je i danas izloženo u muzeju NASA-e kao mesečev modul je „igračka“ za tehnički izgled raznih satelita, kapsula i „kosmičkih skakača“ iz naučno fantastičnih filmova, ocenjuju stručnjaci.\nIpak naivni svet je bio ushićen, ljudi u Americi su pali u zanos, probudio se takmičarski duh nacije ali sve je trajalo kratko, veoma kratko. Od tada Amerika opstaje jedino otvaranjem kriznih područja uglavnom u zemljama u razvoju, gde docnije pravi invazije radi smirivanja pobuna ili gradjanskih ratova, da bi potom kao mirotvorac, „pomogla“ tako što je bukvalno otimala prirodne resurse tih zemalja. Od 72-e godine do danas SAD su učestvovale u 43 takve veće ili manje intervencije (ratova) iz kojih je bukvalno upropašćujući ekonomije tih zemalja obezbedjivala za sebe ekspoloataciju rudnog blaga, zlata, dijamanata i najviše nafte.\nDakle istina o navodnom iskrcavanju čoveka na mesec je samo jedna dobro odradjena filmska priča sa mnogo manjkavosti, koju danas imitiraju mnogi „TV razobličivači prevara i zabluda“, prikazujući „iskrcavanje na mesec“ koje je identično zvaničnom, da bi u sred prikazivanja „otkrili“ i pokazali trikove, koji su korišćeni za stvaranje utiska realnosti.\nSPUŠTANJE NA MESEC I POVRATAK NIJE MOGUĆ\nKako objašnjavaju „ razobličivači mitova“ prenoseći zvaničan stručni stav, zemljina osa varira i to sve više posle Drugog svetskog rata. U tome postoje prirodni uzroci, ali i uticaj izvršenih preko 1.500 proba nuklearnih eksplozija. Običan svet jednostavni nema pojma koliko je zapravo podzemnih i nadzemnih atomski i hidrogenskih eksplozija uopšte izvršeno. Obzirom da su se probe vršile uglavnom na američkom području, zatim na Pacifičkom ostrvlju i u Sibiru, dakle na tri „lokacije“ za posledicu se javljalo „klizanje“ zemlje iz orbite, slično efektu kada velikim čekićem preko poluge udarate na isto mesto kako bi pokrenuli neki veliki točak na zardjaloj osovini.\nUgao pod kojim je nagnuta naša planeta je značajno pomeren za pola veka, a rotacija postaje sve sporija. To naravno menja tačnost baždarenja navigacionih instrumenata kod letilica, velikih brodova i drugih tehničkih naprava koje odredjuju položaj na zemlji ili zemlje u kosmosu. Ono što nam mnogi naučnici govore je da će se zemlja jednog trenutka potpuno zaustaviti, obrnuti polove i nastaviti da se kreće u drugom smeru !?\nŠta će se tada dogoditi neko ne zna tačno. A taj trenutak kažu, nije tako daleko, možda već krajem 2012.\nAko imate kontakt sa nekim pilotom koji leti na velikim distancama ili kapetanom nekog velikog prekookeanskog broda potvrdiće vam da odredjivanje položaja broda ili aviona više nije isto kao nekada i da se svake godine vrše takozvane korekcije koje u poslednjih dvadeset godina odstupaju za više od 15% od takozvane konstante. To u prevodu znači kao kada bi bacili loptu na jedno mesto u bašti, a zatim je posle pola sata kasnije našli pet metara na drugom mestu.\nMedjutim, veći problem je u tome što je mesec veoma „neposlušan“ zemljin satelit. Naime, on je zbog svoje male mase vrlo nestabilan na svome putu oko zemlje, tako da praktično nikada ne prolazi istom putanjom, već ima odstupanja od jedan do 2,5 procenta, što možete predstaviti sebi ako na velikom papiru povučete liniju od jednog metra, pa oko iste povučete krivulju liniju koja će se „uvijati“ oko ravne linije u širini od 1 do 2,5 santimetara. Ako takvu liniju zatvorite u krug, pa zamislite povećano za milion puta onda vam će biti jasno koliko je neprecizno kretanje zemljinog satelita. Medjutim, ovo mesečevo kretanje ne zavisi toliko od zemlje, koliko od magnetskih erupcija sunca i meteorskih kiša iz kosmosa koje „bombarduju mesec“.\nOvo je dakle problem koji zahteva takvu letilicu koja će tokom leta prema mesecu moći da vrši znatne korekcije u letu i ne dopusti da se mesec „promaši“ obzirom da je njegova zemljina teža višestruko manja od zemljine, nema atmosferu i ne postoji tolika sila koja bi bukvalno „ privukla“ zemaljsku letilicu ukoliko bi ona imala problema u presretanju mesečeve orbite. Takva letilica ne postoji ni danas, jer osim što treba biti lansirana u kosmos do mesečeve orbite, mora da ima dovoljno goriva za veći broj manevara koji će služiti za korekcije mesečevih „šetnji“ po orbiti od trenutka lansiranja do trenutka pristizanja letilice sa zemlje u njegovu orbitu. Ništa manje nije složeno ni vratiti se na zemlju iako je svakako lakše usmeriti se prema zemlji i uspešno prebroditi probleme prolaska kroz atmosferu. Za sve to je u samoj letilici osim dovoljno goriva potrebno smestiti i čitav računski centar, koji bi neprekidno vršio korekcije putanje letilice u odnosu na mesec i zemlju. Sa takvom tehnologijom ni Amerikanci ni Rusi ne rapolažu ni danas, a kamoli u vreme navodnog puta na Mesec.\nZanimljivo je da SSSR ni tada ni docnije nije komentarisao američku ekspediciju na mesec, posebno ne u stručnim krugovima. Jedini zvanični komentar je bio da se njihov kosmički program zasniva na pripremi puta za Mars i Veneru zašta je potrebno dve do tri decenije rada. Očito da je razlog „stabilan“ položaj ovih planeta u sunčevom sistemu , veličina i prognoza mnogo većih šansi za bilo koju vrstu „eksploatacije“ nego meseca koji je u suštini samo jedan ogromni kamen.\nKosmička trka izmedju SAD i Rusije ni danas nije završena. Iako Amerika demonstrira navodnu premoć čestim letovima letilica koje odlaze u kosmički prostor oko zemlje, praktično se u tridesetak godina u tim misijama nije dogodilo ništa spektakularno. Medjutim, ono što rado previdjaju kako američki stručnjaci, tako i javno mnjenje je činjenica da je najveći objekat u kosmosu u blizini zemljine orbite „Kosmička stanica Mir“, koju su sagradili i lansirali Rusi sklopivši je u dvadesetak misija, kao pravi gradjevinsko - tehnički objekt za boravak većeg broja ljudi. Do sada je kroz nju prošlo preko stotinak astronauta raznih profila, ali i milionera koji su platili basnoslovne „karte“ za nedelju dana boravka u stanici Mir. I konačno ako kažemo da je ova kosmička stanica teška skoro dve stotine tona , da ima sve što je potrebno za boravak pet astronauta u izolaciji u trajanju od godinu dana, različite naprave za obnavljanje energije, vazduha i čak životnih resursa, onda je jasno da je ovo kolosalan rezultat ruskog kosmičkog programa.\nTako svaka priča o iskrcavanju amerikanaca na mesec i postavljanju američke zastave bila ona istinita ili ne, počinje i završava se u dalekoj 1972.-oj godini. Sve ostalo o kosmosu i perspektivama mogućnostima i nemogućnostima da ga čovek osvoji, pričaju Rusi.


United Grupa pokreće e-commerce biznis Shoppster - najveću integrisanu online i TV prodavnicu - Advertiser Serbia\nUnited Grupa započinje novu sferu poslovanja, lansiranjem regionalne platforme za online kupovinu – shoppster.com\nU svojoj prvoj fazi, od 23. jula, Shoppster je dostupan korisnicima iz Srbije kao online prodavnica. Od jeseni, Shoppster će svoje usluge ponuditi i kupcima iz Slovenije. Tada će pokrenuti na oba tržišta još jedan kanal prodaje, Shoppster TV kanal.\nSa sedištem u Amsterdamu, United Grupa je vodeći telekomunikacioni i medijski operator u Jugoistočnoj Evropi. Kroz značajne investicije u digitalnu infrastrukturu, sadržaj i tehnologiju, pruža vodeće usluge korisnicima širom regiona. Tokom prethodnih 20 godina, Grupa je proširila svoje prisustvo kroz organski rast i akvizicije, zapošljavajući 5.200 ljudi i obezbeđujći usluge za skoro 1,9 miliona domova i 1,5 miliona mobilnih korisnika, a čiji kanali se gledaju u 5 miliona domova.\nZa više informacija, posetite united.group


Kako stresne situacije utiču na naše svakodnevne aktivnosti? - Dvadesete\nKako stresne situacije utiču na naše svakodnevne aktivnosti?\nStres ima mnogo uzročnika, a za čak 52,8% studenata izloženost takvim situacijama predstavlja najčešći zdravstveni problem sa kojim se suočavaju tokom studentskih dana. Predavanja, rokovi, vannastavne aktivnosti, emotivni ili porodični problemi, mogu napraviti veliku zbrku u glavi a ispunjavanje svakodnevnih aktivnosti učiniti izazovnijim.\nUkoliko se stresne situacije kontinuirano dešavaju, mogu se pojaviti različiti zdravstveni problemi poput bolova u glavi ili mišićima. Pored toga mogu se javiti anksioznost ili depresija koje mogu da utiču na promenu ponašanja. Preventivne mere su najbolji način da se ovakve situacije izbegnu, a više o tome možete pronaći na linku.


Pandemija korona virusa usporila je kretanja u automobilskoj industriji, jer su potrošači manje skloni novim tehnologijama i više se okreću tradicionalnim platformama, navodi se u globalnom istraživanju kompanije Deloitte.\nKako se navodi, iako je trend kupovine električnih automobila sve zastupljeniji, potrošači su zabrinuti zbog situacije sa pandemijom, pa su im pri izboru automobila prioritet poznavanje vozila i pristupačnost. O tome svedoči činjenica da 74 odsto američkih potrošača u svom sledećem vozilu želi tradicionalni motor sa unutrašnjim sagorevanjem.\nU istraživanju se naglašava da iako je prodaja automobila putem interneta porasla zbog pandemije, u budućnosti će 71 odsto američkih potrošača radije birati da automobile kupuje lično.\nVeće interesovanje potrošača za električna vozila\nKako se ističe u istraživanju, pre nego što električni pogon u potpunosti zameni motore sa unutrašnjim sagorevanjem, potrebno je potrošačima garantovati kilometražu pokrivenu jednim punjenjem baterije, uspostaviti pouzdanu infrastrukturu za punjenje vozila i obezbediti pristupačnu električnu energiju. Iako pandemija i dalje doprinosi jačanju ovog stava, stroži propisi u pogledu emisije ugljenika u bližoj budućnosti smanjiće mogućnosti za tradicionalnu upotrebu motora sa unutrašnjim sagorevanjem.\nZbog potrebe za poznavanjem vozila i finansijske zabrinutosti zbog pandemije Covid-19, potrošači širom sveta zaziru od zamene motora sa unutrašnjim sagorevanjem drugom tehnologijom u narednom periodu. Samo jedna četvrtina (26 odsto) američkih potrošača razmatra drugu vrstu motora za svoje sledeće vozilo, što je pad od 15 odsto u odnosu na prošlu godinu.\nIstraživanje pokazuje da neprekidne finansijske brige utiču na kupovinu automobila širom sveta. Zbog pandemije Covid-19, potrošači na mnogim tržištima premišljaju se ne samo kada će kupiti svoje sledeće vozilo, već i koji tip automobila će to biti. S obzirom na to da sve više potrošača brine cena novog vozila, u porastu je broj ljudi koji odlažu plaćanje rata kredita/lizinga, dok neki planiraju da kupe povoljniji automobil nego što su prvobitno nameravali.\nJedan od deset Amerikanaca (10 odsto) odlučio je da odloži plaćanje svojih rata u 2020. godini, ali taj procenat je veći (23 odsto) među kupcima starosti između 18 i 34 godine.\nVirtuelna kupovina automobila\nAmerikanci i dalje radije biraju kupovinu licem u lice (71 odsto), međutim, kupci u Indiji deluju kao najotvoreniji za virtuelne transakcije u automobilskom sektoru, pa skoro jedna trećina potrošača (27 odsto) navodi kako preferira potpuno virtuelno iskustvo kupovine.\nOvlašćeni distributeri i dalje će ostati deo postupka virtuelne kupovine jer više od polovine (59 odsto) američkih potrošača više voli da posluje sa ovlašćenim prodavcem.\nMogućnost provere izgleda automobila i dalje je prepreka potpunom prelasku na virtuelnu prodaju, prema mišljenju 75 odsto američkih potrošača kao i 80 odsto ispitanika u Japanu, i 76 odsto ispitanika u Nemačkoj.\nInače, ovogodišnje istraživanje globalnog automobilskog tržišta kompanije Deloitte obuhvatilo je 24.000 potrošača u 23 države.


Na opasku novinara da Medijska strategija predviđa jako loša rešenja za Tanjug, Politiku i Novosti i da je dve trećine medijske zajednice protiv takvog rešenja, Vukosavljević je uzvratio da nije siguran da je upravo to stav medijske zajednice.\n„U postupak izrade nacrta Medijske strategije bila su uključena praktično sva medijska udruženja, brojni pojedinci i stručnjaci. Taj nacrt je na javnoj raspravi prošao sa kritičkim tonovima i ostaje da radna grupa koja je radila na tom tekstu ponovo sedne i vidi koji su glavni akcenti bili u raspravi“, rekao je Vukosavljević, odgovarajući na pitanja novinara nakon otvaranja nove zgrade Gradske biblioteke „Vladislav Petković Dis“ u Čačku.\nMinistar je izrazio uverenje da će rešenja, predlozi i kritike, koji su izneti tokom javne rasprave, naći svoj odraz u završnom tekstu Medijske strategije, dodajući da je Radna grupa zadužena da primeni ili ne primeni ono o čemu se govorilo tokom javne rasprave.\nMinistar, inače, smatra da je Medijska strategija jedno od bitnih pitanja za opstanak i uspešan rad srpske medijske scene.\nNa pitanje šta se dešava sa konkursima za sufinansiranje medija koji nisu raspisani, ministar je za odgovor medije uputio na Kabinet predsednice vlade.\n← Studenti uputili zahteve RTV-u, traže veći prostor i ograđivanje od politike\nMedijski konkurs Grada Valjeva: Najmanje novca medijima koji kritikuju gradsku vlast →


Faktor | RITE Gacko - Bez javnog nadmetanja Optima Grupi dodijeljeno 25 miliona KM\nZbog "krajnje hitnosti uzrokovane nepredvidljivim događajima" uprava Rudnika i Termoelektrane Gacko već pet godina dijeli milionske ugovore za nabavku dizel goriva isključivo Optima Grupi.\nPo dostupnim podacima do danas je putem pregovaračkih postupaka bez objave obavještenja od ove kompanije nabavljeno gorivo vrijedno 25,18 miliona KM, iako uprava ne može dokazati razloge zbog kojih se poziva na krajnju hitnost. Ovo je čak dva puta zaključila Glavna služba za reviziju RS-a, ali se ta praksa uporno nastavlja. Za pet godina ovo javno preduzeće nije uspjelo provesti ni jedan uspješan tender za nabavku euro dizela, jer je svaki poništavan odlukom Kancelarije za razmatranje žalbi i to zbog žalbe ponuđača Hifa Petrol iz Sarajeva.\n– Za pomenute nabavke Društvo je pokušavalo da provede otvorene postupke javne nabavke, ali zbog predugog trajanja postupaka usljed žalbi određenih ponuđača Društvo se opredijelilo za pregovarački postupak bez objave obavještenja o javnoj nabavci. Razlozi krajnje hitnosti, prouzrokovane događajima nepredvidljivim za ugovorni organ, u ovom slučaju ne mogu biti dokazani, navodi se revizorskom izvještaju, saopćio je Transparency International BiH.\nGlavna služba za reviziju je i 2018. konstatovala da ova preporuka nije provedena i da je uprava RITE Gacko nastavila da krši zakon o javnim nabavkama jer se razlozi krajnje hitnosti ne mogu dokazati. Od tada Glavna služba za reviziju RS-a nije radila reviziju poslovanja ovog javnog preduzeća, a ista praksa nesmetano je nastavljena sve do danas.\nRiTe GackoOptima Grupajavne nabavke\nVakcine i javne nabavke: Problem što COVID-19 nije na listi zaraznih bolesti u FBiH?


Radio Tivat | Tivćani na sajmu turizma u Beču\n10 јан Tivćani na sajmu turizma u Beču\nPosted at 20:43h in Turizam\tby\tZora Krstovic\nTuristička ponuda Crne Gore za predstojeću sezonu predstavljena je na međunarodnom sajmu turizma „Ferien 2019“ koji je počeo danas u Beču i traje do 13. januara.\nNa štandu Nacionalne turističke organizacije Crne Gore svoju ponudu u Beču predstavljaju lokalne turističke organizacije Budve, Bara, Tivta, Kotora, Ulcinja, Podgorice i Bijelog Polja.Pored njih na sajmu su i JP “Nacionalni parkovi Crne Gore”, HG Budvanska Rivijera, turistička agencija Montenegro Tourist Service i nacionalna avio-kompanija “Montenegro Airlines”.\nPored ponude za predstojeću sezonu, akcenat je na promociji ponude za aktivni odmor, kulturne baštine i izletničkih tura. Takođe, sajam u Beču bila je prilika da se promoviše najstarija turističke manifestacije u zemlji i jedna od najprepoznatljivijih u regionu. Tako je jubilarni 50. “Praznika mimoze” počeo upravo iz Beča, defileom preko 40 učesnika karavana u samom centru grada, kao i prisustvom mažoretki na štandu Crne Gore, u organizaciji TO Herceg Novi, u saradnji sa Herceg Festom i Opštinom Herceg Novi.\n„Prije početka sajma, NTOCG je skrenula pažnju na Crnu Goru promocijom putem bilborda u centru Beča. Kao i prethodne, i u tekućoj godini biće realizovane značajne promotivne aktivnosti na tržištima njemačkog govornog područja. Pored ostalog, planirane su kontinuirane PR aktivnosti, nastavak organizovanja studijskih grupa novinara, kao i organizovanje događaja sa ciljem uspostavljanja saradnje sa turoperatorima sa ovih tržišta“, navode iz Nacionalne turističke organizacije.\nU svim vidovima smještaja u našoj opštini u 2018. godini, prema podacima MONSTAT-ove statistike (od januara do spetembra) u odnosu na cijelu 2017. godinu, ostvareno je duplo više dolazaka (50 %), odsnosno 32% više noćenja


Natali Loazo: Francuska pokazala želju da Zapadni Balkan postane deo EU - European Western Balkans\nAutor Sofija Popović 25. 02. 2019. 26. 02. 2019.\nBEOGRAD – “Ne možemo da imamo Evropu u dva koloseka kada govorimo o slobodi i demokratiji“ poručila je ministarka za evropske poslove u Vladi Francuske, Natali Loazo, na debati „Kakvu Evropu želimo sutra” održanoj 25. februara u Svečanoj sali Rektorata Univerziteta u Beogradu, u organizaciji Ambasade Republike Francuske u Srbiji i beogradskog univerziteta.\n„Put Srbije je vezan za EU, ali Srbija na tom putu ide brzinom koja nije zadovoljavajuća, zato ova debata može da da smernice kako ovaj put može da bude lakši i brži”, naglasila je prof. dr Ivanka Popović, rektorka Univerziteta u Beogradu, uz napomenu da Srbija mora da pronađe svoje mesto u zajednici evropskih naroda.\nPre debate, u intervjuu Loazo je istakla da Srbija ima evropsku perspektivu, ali navodi da sadašnje stanje EU ne omogućava nova pristupanja „u zadovoljavajućim uslovima“.\n„Balkan je region koji svoju budućnost osmišljava u Evropskoj uniji”\nNatali Loazo; Foto: Tanjug / Zoran Žestić\nLoazo je iznela da Balkan prema geografiji, istoriji i civilizaciji pripada Evropi, ističići da istorija Srbije sa svojim tragedijama i srećnim trenucima čini deo istorije Evrope. Studentima BU, Loazo je poručila da su Francuska i EU na samitima u Solunu i Sofiji pokazale želju da zemlje Zapadnog Balkana postanu deo EU, uz poštovanje temeljnih vrednosti na kojima ova zajednica počiva.\nGovoreći o izazovima sa kojima se trenutno suočava Evropska unija, poput Bregzita, Loazo je naglasila da su izbori za Evropski parlament od suštinske važnosti za budući pravac u kom će se kretati EU.\n“Naredni izbori za Evropski parlament ne treba da ponude status quo, već novu budućnost. Želimo pravi odgovor na izazove globalizacije kako bi odredili pravu meru našeg kontinenta”, istakla je ministarka. Kritikujući populističke struje koje uoči izbora naglašavaju sve probleme Unije, a ne nude nikakve alternative, poručila je da se problemi moraju rešavati na „evropski način”.\nTri prioriteta i politika prema mladima\n„Prvi prioritet EU trebalo bi da bude ostvarivanje kohezije oko elementarnih vrednosti na kojima ona počiva, kao što je demokratija”, istakla je Loazo, dodajući da demokratija ne podrazumeva samo vladavinu većine, već i podelu vlasti i slobodu štampe, na čemu treba da rade zemlje Zapadnog Balkana, kao i zemlje članice.\nStvaranje strateški autonomne EU, koja može da deluje samostalno i nezavisno u korist odbrane Unije među prioritetima koje je istakla Loazo. „Evropa treba da ostane prostor gde ljudi imaju najviše slobode i bezbednosti na svetu” rekla je ministarka. Pohvalila je napore Srbije u borbi protiv terorizma i organizovanog kriminala, jer ovi bezbednosni izazovi ne poznaju granice i zbog toga je potrebna zajednička saradnja u rešavanju ovih problema.\nMeđu ostalim prioritetima izdvojila je privredno i društveno sustizanje, koje bi trebalo da bude usmereno tako da svim narodima donosi korist, U ostvarivanju ovog prioriteta preporučila je da bi bilo potrebno uspostaviti evropsku instituciju koja bi se bavila radničkim pravima.\nObraćajući se posebno studentima BU rekla je da je od velike važnosti što je Srbija deo Erasmus+ programa, koji olakšava mladima da se školuju u zemljama EU. “Mladi bi trebalo da iskoriste tu priliku, ali da se uvek vrate u svoju zemlju. Erasmus+ omogućava razmenu, a ne odliv mozgova”, zaključila je Natali Loazo.\nDebataFrancuskaIvanka PopovićNatali Loazo\nTusk o Bregzitu: Otkazivanje “razvoda” i dalje opcija


Putin će se voziti u ruskoj limuzini od 2017. – Plus Radio\nHome / Caffe / Putin će se voziti u ruskoj limuzini od 2017.\nBy microsoftic on 07/04/2016 Vrijeme: 16:09\nManturov je rekao da je predsednička limuzina tokom poslednjih godinu dana podrvgnuta raznim ispitivanjima i da će u aprilu uslediti serija „kreš testova“. On je dodao da će modeli iz projekta Kortež biti dostupni na slobodnom tržištu, te da će moći da ih nabavi svako ko bude imao dovoljno novca, ali nije naveo koliko će ovi automobili koštati.\nU realizaciji projekta Kortež, ruskim stručnjacima pomogao je Porsche, čiji će se motor naći ispod haube predsedničke limuzine. Tehnički detalji za sada nisu poznati, ali ruski sajt Wroom.ru objavio je 2014. da će predsednički automobil dobijati pogon od V12 turbo agregata zapremine 6.0 ili 6.6 litara. Procenjuje se da ova jedinica razvijati oko 800 ks.\n← Previous Story Najzdravije kuhinje sveta\nNext Story → Nedostatak ovog vitamina ozbiljno ugrožava zdravlje: Evo kako da ga nadoknadite


AP: Irački obaveštajci upozorili na napad 'Islamske države'\nIračka obaveštajna služba upozorila je međunarodnu koaliciju za borbu protiv Islamske države na mogućnost napada koji su se samo dan kasnije dogodili u Parizu, objavila je danas agencija Asošiejted pres.\nAmerička agencija navodi da je iračka obaveštajna služba Koaliciji poslala depešu u kojoj je navedeno da je jedan od lidera "Islamske države" Abu Bakr al-Bagdadi naredio napade na zemlje koje čine medjunarodnu koaliciju za borbu protiv te organizacije, kao i na Iran i Rusiju.\nObaveštajna služba Iraka nije imala podatke kada i gde bi moglo da dodje do napada. Sa druge strane, predstavnik francuske bezbednosne službe rekao je da francuska obaveštajna služba takve informacije dobija "svaki dan".\nPredstavnik američke obaveštajne službe rekao je da nije imao informacije koje bi bile dovoljne da se spreči napad u Parizu. On je, ipak, dodao da su zvaničnici SAD, Francuske i drugih zapadnih zemalja u poslednjih nekoliko meseci u više navrata izrazili zabrinutost zbog napada koje bi mogla da organizuje Islamska država.\nŠest predstavnika iračkih službi, čija imena nisu objavljena, potvrdili su navode o depeši, a dvojica tvrde da je Francuska imala informacije i o detaljima predstojećeg napada.\nFrancuska je, navode irački zvaničnici, posedovala informacije da su napadi pripremljeni u Raki u Siriji, uporištu "Islamske države", gde su njihovi pripadnici prošli kroz obuku za napade koji su usledili 13. novembra u Parizu.\nU organizaciji napada učestvovalo je 24 ljudi, medju kojma je bilo 19 napadača, a petorica su bila zadužena za logistiku i planiranje operacije, navodi Asošiejted pres.\nU nekoliko simultanih terorističkih napada u petak je u Parizu stradalo najmanje 132 ljudi, a više od 350 je ranjeno. To je bio najveći teroristički napad u dosadašnjoj istoriji Francuske.


Ilon Mask obećava jeftinije Tesline automobile - Auto Republika\nOvo nije prvi put da milijarder najavljuje da će Tesla ponuditi značajno pristupačnije modele.\nIlon Mask je potvrdio da će Tesla sniziti cenu baterija zahvaljujući novoj tehnologiji, te da će to omogućiti i nižu cenu vozila. Planirano je da novi, pristupačniji EV ima početnu cenu od oko 25.000 američkih dolara.\nŠef Tesle najavio je upotrebu novih materijala u samim baterijama, što će omogućiti da se prepolovi cena potrebna za jedan kWh baterije. Dalje, to bi trebalo da učini električne automobile cenovno pristupačnijim, ali i da smanji jaz između konvencionalnih i baterijskih vozila kada je reč o kupovini novog modela.\nCena kWh u baterijama u padu je deceniju unazad, sa većim brojem napravljenih baterija i većom potražnjom pada i njihova cena. Tako je recimo 2010. godine jedan kWh koštao proizvođače neverovatnih 1.100 dolara, da bi cena u 2019. godini pala na 156 dolara po kWh. Eksperti predviđaju da će cena pasti ispod 100 dolara po kWh već 2023. godine. Mask najavljuje nešto slično, s tim da navodi da je cilj cena niža od pomenutih 100 dolara.\nNo, baterije ne čine samo ćelije koje skladište energičnu energiju, tu su i sistemi za hlađenje istih, kao i kompjuterske jedinice za upravljanje baterijama. To dodatno podiže cenu celokupnog baterijskog pakovanja. Teslin cilj je da jedno baterijsko pakovanje ima cenu od oko 6.000 dolara, što u prevodu znači daleko manje od 100 dolara po kWh.\nDanas je najjeftiniji automobil u Teslinoj gami Model 3 Standard Range Plus čija početna cena u matičnoj Americi iznosi 37.990 zelenih novčanica. Definitivno je ovakva cena i dalje isuviše visoka, iako Model 3 beleži odličnu prodaju na globalnom nivou.\nMoguće je da će Tesla pribeći drugačijem pristupu, te da će ponuditi manji automobil sa manjim baterijama, što bi dodatno smanjilo njegovu cenu, i uz očekivani pad cene po kWh baterija, ovo bi zaista moglo da znači EV sa potencijalnom cenom od 25.000 dolara.\ntags: električni automobili elektrifikacija Ilon Mask tesla\nprevious Aston Martin već nudi ozbiljne popuste za SUV DBX\nnext BMW potvrdio, i4 M dolazi sledeće godine\nto će biti automobil veličine smarta, sa 2 vrata, 2 sedišta, možda i 2 točka?\njbg toliko vredi insignija, trenutno najjeftiniji veliki sedan


Saopćenje iz kabineta Bakira Izetbegovića o intervjuu: Tanjug je izjavu netačno prenio! - Republika\nHome Vijesti BiH Saopćenje iz kabineta Bakira Izetbegovića o intervjuu: Tanjug je izjavu netačno prenio!\nSaopćenje iz kabineta Bakira Izetbegovića o intervjuu: Tanjug je izjavu netačno prenio!\nKako se navodi u saopćenju za javnost, tako prenesena informacija izazvala je seriju neprimjerenih i predimenzioniranih reakcija.Uredništvo Tanjuga je iz Kabineta člana Predsjedništva Bosne i Hercegovine upozoreno da informacija koju su prenijeli ne odgovara istini, u šta se lako uvjeriti pregledavanjem videointervjua koji je dostupan cjelokupnoj javnosti.\nUmjesto da isprave očiglednu lažnu vijest koju su plasirali, iz Tanjuga su nastavili da obmanjuju javnost, izvrću činjenice i plasiraju nove neistine. Time je postalo jasno da Tanjug nije slučajno pogriješio, nego da iza svega stoji nečija namjera da se naruše odnosi Bosne i Hercegovine i Srbije te baci sjenka i kreira loša atmosfera uoči posjete Predsjedništva Bosne i Hercegovine Beogradu – saopćeno je iz Predsjedništva BiH.


EL: Izazov za Zvezdu u Malagi | Double - Double\nEL: Izazov za Zvezdu u Malagi\nMarch 18, 2016 Uros B.\tLeave a comment\nKošarkaši Crvene Zvezde gostuju ekipi Unikahe u dvorani “Martin Karpena”, a imperativ pobede je na strani srpskog predstavnika koji se bori za TOP 8 i što bolju startnu poziciju.\nCrvena Zvezda je nakon poraza od Partizana u polufinalu Kupa Radivoja Koraća vezala seriju dobrih rezultata, a najveće iskušenje imala je u duelu sa Cedevitom gde je produžetak odlučio pobednika.\nSa druge strane, Unikaha igra najslabiju sezonu od poslednjih nekoliko, a ekipi ne ide dobro ni u domaćim okvirima ni u Evroligi. Na neubedljive rezultate nadovezala se i serija povreda, tako da se ekipa trenera Đoana Plaze bori za plej of u ACB ligi, dok na Kupu Kralja nije ni nastupala.\nCrvena Zvezda ima prednost pod košem u vidu Maika Cirbesa, dok su i Amerikanci Kvinsi Miler i Tarens Kinzi na kvalitativno višem nivou od ekipe Unikahe. Bekovska linija Španaca je solidno popunjena, ali se igra u defanzivi na spoljnim pozicijama “raspala” od povrede srpskog reprezentativca Stefana Markovića.\nEkipu Unikahe u poslednjim danima napustio je i Ričard Hendriks, tako da je snaga pod košem tima trenera Plaze ostala na dva “slova”: Franu Vaskezu i Džeku Kuliju.\nTrener Dejan Radonjić imaće izazov da ekipu pripremi za večerašnje gostovanje i da odabere pravi intenzitet utakmice. Uz mnogo trčanja do izražaja u Unikahi može doći Mindaugas Kuzminskas, koji je objektivno najkvalitetniji pojedinac španskog sastava. U mnogo sporijoj utakmici, Zvezda lako može ući u nervozu, što je Unikaha pokušala da nametne i u nekim ranijim susretima, usled smanjenog rostera.\nCrveno-Beli će, nakon večerašnjeg meča, sve misli usmeriti u pravcu duela sa Cedevitom, gde imaju prvu meč loptu za prolazak u finale ABA lige.


Ukrajina: 35 godina od nuklearne katastrofe u Černobilju\nTanjug 26. aprila 2021. 07:26\nKIJEV – Od nuklearne katastrofe u Černobilju, najteže u istoriji čovečanstva, prošlo je 35 godina, a Ukrajinci se i danas sećaju tog događaja i u njemu pronalaze inspiraciju, utehu, ali i zaradu.\nNuklearni reaktor broj 4 u Černobilju, gradu udaljenom 110 kilometara od glavnog grada Kijeva, eksplodirao je i zapalio se u noći 26. aprila 1986. godine, toksične radioaktivne čestice oslobođene su u atmosferu, a tadašnje sovjetske vlasti učinile su situaciju još težom jer nisu na vreme obelodanile šta se dogodilo, podseća se u izveštaju AP.\nIpak, evakuisano je više od 100.000 ljudi iz Černobiljske oblasti i uspostavljena je zona kontaminacije na teritoriji površine od preko 2.500 kvadratnih kilometara.\n„Černobil je mesto tragedije i sećanja, ali takođe i mesto na kojem možemo da shvatimo kako se mogu prevazići posledice takve globalne katastrofe. Želimo da se ubuduće o Černobilju govori ne kao o zoni kontaminacije, već kao o zoni koja je obnovljena i koja se razvija“, poručio je ministar za životnu sredinu Ukrajine Bohdan Boruhovski i založio se za razvijanje turizma u oblasti oko nekadašnje nuklearne elektrane.\n„Naša turistička ponuda je jedinstvena i nova, jer je ovo mesto za promišljanje i uvide o ljudskim greškama, ali i o heroizmu s kojim su te greške ispravljane“, ukazao Boruhovski.


RTCG - Radio Televizija Crne Gore - Nacionalni javni servis :: Svijet :: Razbijena albanska narko-grupa\n17. 09. 2020. 19:39 >> 19:39 0\nAKCIJA POLICIJE U 10 ZEMALJA\nPažljivo koordinisana policijska operacija u 10 zemalja razbila je albanski organizovani kriminalni sindikat koji je švercovao kokain iz Južne Amerike u Evropu. Dovela je i do hapšenja 20 osumnjičenih, saopštila je danas policijska agencija EU.\n"Grupa je neobična u masovnoj međunarodnoj trgovini drogom po tome što je kontrolisala svaki aspekt lanca snabdijevanja, od organizovanja isporuka droge iz Južne Amerike do distribucije širom Evrope", rekao je Jari Liuku, direktor Evropolovog evropskog centra za teški i organizovani kriminal.\nBanda je čak utisnula svoj logotip, i logotipe drugih kriminalnih grupa za koje je uvozila drogu, na blokove kokaina koji su se prevozili u Evropu i često distribuirali automobilima sa skrivenim odjeljcima kako bi sakrili drogu i nedozvoljenu gotovinu.\nPolicija je tokom istrage zaplijenila skoro četiri tone kokaina i više od 5,5 miliona eura u gotovini.\nU EU dogovorili uvođenje korona semafora\nUvesti sankcije za Lukašenka


Erdogan uskoro u Srbiji, trilaterala sa Turskom i BiH - MAČVANSKI INFO\n31/05/2019 31/05/2019 macvanski.info MALI ZVORNIK\nPredsednik Srbije Aleksandar Vučić najavio je danas da će predsednik Turske Redžep Tajip Erdogan u narednih mesec i po ili dva meseca doći u Srbiju i da će verovatno biti održana trilaterala Turske, BiH i Srbije.\n„Inače bi Erdogan još malo pa došao u Srbiju, ali ga očekujem za jedno mesec i po ili dva meseca u Srbiji i on će tražiti trilateralni susret sa predstavnicima i BiH“, rekao je Vučić.\n„Ne možemo svuda da imamo slobodne zone. Takođe, plašim se da kada dođe Turčin i otvori za 300 ljudi posao da za sve koje posle toga dovedemo neće biti ljudi koje će moći da zaposle. Ima tu i drugih stvari o kojima neću javno da govorim, ali spreman sam da razmotrimo tu ideju o formiranju bescarinske zone i da razgovaramo sa Erdoganom o tome i vidim šta je to što možemo zajedno da napravimo“.\nVučić je napomenuo da ljudi sa obe strane Drine neće ostajati, ako ne bude radnih mesta.\nVučić najavio veća ulaganja u Mali Zvornik i Podrinje\nDržava će sve više ulagati u razvoj Malog Zvornika i čitavog Podrinja, a pre svega u saobraćajnu infrastrukturu, razvoj turizma, privrede i stočarstva, poručio je danas predsednik Srbije Aleksandar Vučić.\nVučić je posetio Mali Zvornik, na Drini, gde je obišao rekonstruisani kulturno-istorijski objekat „Podzemni grad Karađorđevića“, za čije je uređivanje i sanaciju Vlada Srbije izdvojila 32 miliona dinara, a opština pet miliona dinara.\n„Nadam se da ćemo čitavom Podrinju i Malom Zvorniku moći da ponudimo mnogo više, a danas imamo više novca. Osim većih plata i penzija za građane, želimo Podrinju da ponudimo više u svim segmentima“, rekao je Vučić i zahvalio građanima što su podržali teške reforme i verovali da samo radom možemo da menjamo stvari.\nPredsednik Srbije Aleksandar Vučić u Malom Zvorniku. Izvor: Tanjug\nPredsednik je rekao da će se više ulagati u puteve tom kraju, da će biti rekonstruisan stari most, kao i da turski investitor treba do kraja godine da zaposli 300 radnika.\n„Pokazujemo da država misli na Mali Zvornik i Podrinje“, rekao je Vučić i pozvao građane da mu slobodno daju ako imaju neki dobar predlog koji bi država mogla da podrži.\n„Ako će zbog toga ljudi da ostanu da žive i rade u Malom Zvorniku, onda to uradite, to je sitan novac za nas“.\nPredsednik je rekao odgovarajući na pitanja građana da će biti rešeno i pitanje asfaltiranja ulica, nakon čega se čulo da je neko uzviknuo – „svaka ti čast Srbine“. Vučić je zahvalio na dobrodošlici.\nPredsednik Srbije je ispred objekta dočekan na tradicionalan način, uz pogaču i so, a sačekali su ga i brojni građani, kojima se obratio i sa kojima je nakratko porazgovarao.\nGradnja kompleksa, koji je nosio šifrovano ime, trajala je od 1931.godine do ubistva kralja Aleksandra l Karađorđevića u Marseju 1934. godine i do tada je urađeno oko dve trećine skloništa.\nKompleks je korišćen samo jednom, od 7. do 9. aprila 1941. godine, kada je pre odlaska u izbeglištvo, poslednju noć u Srbiji, u skloništu proveo Petar ll Karađorđević. Tu je održana i poslednja sednica Vlade Kraljevine Jugoslavije pre odlaska u emigraciju.\nŠABAC NE ODUSTAJE OD SMENE GRADONAČELNIKA ZELENOVIĆA


Obezbeđena sredstva za projekte u gradu - Grad Niš\nNa sastanku sa predstavnicima Ministarstva regionalnog razvoja i lokalne samouprave, potvrđeno je da su zajednički projekti grada Niša i ministarstva dobili pozitivnu ocenu Evropske investicione banke.\nRadi se o dva projekta. Prvi podrazumeva rekonstrukciju i izgradnju novog krila osnovne škole Branko Miljković, a drugi se odnosi na sanaciju i rekonstrukciju nekoliko gradskih ulica.\nTokom februara meseca ove godine Ministarstvo će raspisati javnu nabavku za izvođenje ovih radova i očekuje se da ceo postupak bude završen do maja meseca, kada bi trebalo da počnu građevinski radovi.\nUkupna vrednost oba projekta je oko 160 miliona dinara, od čega će polovinu obezbediti grad, a polovinu potrebne sume za realizaciju ovih projekata će odvojiti Ministarstvo regionalnog razvoja i lokalne samouprave.\nTakođe Ministarstvo najavljuje raspisivanje novog javnog poziva za projekte, na kojima će Grad Niš učestvovati.


Brnabić: Trenutno neće biti nastavljena vakcinacija građana iz regiona » IlijašNet\nRedakcija 4. apr 2021 ID: 13242\nUkoliko smatrate da sadržaj objavljen ovdje krši Vaše autorsko, lično ili drugo pravo ili interes, možete zahtijevati objavu odgovora ili ispravke. Sadržaj iznad je u naš sistem unešen 4. apr 2021 @12:48 od strane autora Redakcija osim ako nije navedeno drugačije (preuzeto, izvor obavezan) i numerisan je unikatnim brojem SN1/2104-041248-13242 koji možete koristiti tokom prijave kako bi znali o kojem se sadržaju radi. Sve pritužbe i prigovore možete slati na e-mail adresu ilijasnet@gmail.com. Materijal poslat na ovu e-mail adresu će se smatrati pravovaljanim. Svi drugi oblici prigovora neće se smatrati relevantnim i portal IlijašNet nema obavezu postupiti po istim. Komentari na društvenim mrežama ne predstavljaju stavove portala IlijašNet te su odgovornost autora komentara.\nDanas stiže prvih 10.000 doza vakcina za Sarajevo iz Srbije


Marija Vučić | 26. feb 2019.\nSmrad, licemer, poltron, kafanski besposličar - neki su od epiteta kojima je novinar portala Pančevo Si Ti Nenad Živković ovih dana nazivan u seriji priloga na prorežimskoj RTV Pančevo, koji su usledili kao reakcija na njegov govor u petak na protestu 1 od 5 miliona u Pančevu. To nije prvi put da ovaj medij zloupotrebljava lokalnu frekvenciju za obračune sa neistomišljenicima, a uprkos neprofesionalizmu svake godine inkasira milione dinara iz lokalnog budžeta.\nPrilozi su, kako navode iz redakcije portala Pančevo Si Ti, emitovani od 22. do 24. februara, a u njima su ova televizija i urednik Miroslav Milakov, „otpočeli kampanju poziva na linč Živkovića“,nakon njegovog govora na protestu.\n„Na večerašnjem propalom protestu opozicije u Pančevu govorio je i Nenad Živković zvani Smrad, lokalni kafanski besposličar, predstavnik omraženog DOS-ovskog režima, separatista i zagovornik Vojvodine Republike, za koga je Srbija genocidna država, a Pančevci (sem malog kruga njemu sličnih danguba) polusvet, kome preti „crvenom“ osvetom“, počinje jedan od tri priloga na ovoj televiziji.\nU nastavku ovog, kao i preostala dva priloga, ređaju se brojne uvrede na Živkovićev račun – od toga da je „lažovčina koja je dobijala pare od države“, licemer, zagovornik nasilja, preko optužbi da jesarađivao sa „špijunima“, pa do najprizemnijih uvreda o tome da ne vodi računa o higijeni.\nKampanju RTV Pančevo su osudila i novinarska udruženja – NUNS i NDNV su saopštili da se radi o „gebelovskim metodama u razračunavanju sa novinarima“ i „propagandističkoj hajki“, dok je zaUNS ovakvo „izveštavanje“ neprihvatljivo.\nTakvo „izveštavanje“, međutim, nije i neuobičajeno za ovaj medij čija je uređivačka politika naklonjena vlastima.\nTako je 2017. godine na udaru bila poslanica Marinika Tepić, koju su diskreditovali u seriji mizoginih priloga, između ostalog i u prilogu „Ljubavni dvojac Marinike Tepić“. Napadi na narodnu poslanicu su se nastavili i u 2018. godini – optuživana je da je trošila novac poreskih obveznika, kao i da je „učestvovala u zataškanoj nesreći sa smrtnim ishodom“.\nTelevizija je vodila prljavu kampanju i aprila 2017. godine protiv sudije Višeg suda u PančevuStanke Simonović, nakon što je poništila presude kojima je na kaznu zatvora i novčanu kaznu osuđen novinar Stefan Cvetković po tri privatne tužve funkcionera SNS-a. Zbog ovih priloga je iViši sud u Pančevu tražio zaštitu od Visokog saveta sudstva, a reagovao je i ogranak Advokatske komore Vojvodine tvrdeći da je ovakvim izveštavanjem RTV Pančevo čak počinilo krivično delo ometanje pravde.\nGrađani plaćaju propagandu\nI dok televizija vodi obračune sa neistomišljenicima, u njenu kasu se svake godine slivaju milioni iz lokalnog budžeta.\nTelevizija, koju je Radoica Milosavljević 2015. godine privatizovao za oko 87.000 evra, od 2016. godine dosad mu se višestruko otplatila time što je direktno ili indirektno (preko povezanih firmi) inkasirala više od 410.000 evra.\nNa konkursu za projektno sufinansiranje 2016. godine televizija dobija 16,5 miliona dinara (preko 134.000 evra) što je bilo skoro pola od dodeljivanih para.\nSledeće godine direktno nisu dobili ništa, ali indirektno jesu – naime, od oko 210.000 evra koliko je Grad davao te godine, tri firme povezane sa RTV Pančevo dobile su ukupno 125.000 evra. Reč je o tri preduzetničke firme, otvorene u maju te godine, koje su svoje medijske proizvode emitovali na toj televiziji.\n2018. godine medij je od opštine Pančevo direktno dobio oko 51.000 evra (6 miliona dinara), dok je dvema firmama koje emituju program na toj televiziji pripalo oko 70.000 evra.\nNovac se sliva i iz drugih opština, pa je tako u 2018. godine na konkursima u Kovačici, Plandištu, Beloj Crkvi, Opovu i Alibunaru RTV Pančevo dobio preko 31.000 evra (3,7 miliona dinara).\nUprkos finansijskoj podršci iz budžeta lokalnih samouprava, 2017. godinu su završili sa gubicima od preko 356.000 evra.\nZlatija Labović: Ne izlazi mi se među ljude posle Gašićeve uvrede\nNenad Živković Pančevo Si Ti RTV Pančevo Uvrede novinara\n← Jovanović: Vlast i dalje štiti napadače na novinare\nGajović: Medijska strategija će kroz javnu raspravu biti unapređena →


Austrija: Hapšenja u vezi s ubistvom Roganovića\nTanjug 23. decembra 2018. 19:37\nBEČ – Austrijska policija uhapsila je danas Stefana Vilotijevića (23) i još jednog muškarca (29) koji su bili na ručku s Vladimirom Roganovićem, posle koga je taj član crnogorskog kriminalnog „kavačkog klana“ ubijen.\nMeđutim, kako je saopštila policija, istraga i rezultati saslušanja su promenili mišljenje policije. „Dao je neverodostojnu izjavu vezanu za događaj“, saopštio je portparol policije Danijel First.\nUkazuje se u saopštenju policije jedino da se 29-ogodišnjaku pripisuje bliskost organizovanom kriminalu.ž\n„Ono što smo imali, to smo im dostavili. Dostavili smo sva saznanja koja imamo. Dali smo kolegama jedan od mogućih pravaca rasvetljavanja slucaja i dobili smo zahvalnicu austrijske policije na brzoj reakciji“, rekao je Stefanović na pitanje novinara da li i na koji nacin srpska policija saraduje sa austrijskom.\nIstakao je da je srpska policija dala kolegama iz Austrije pravi identitet jedne osobe, koja je imala lažne dokumente, što bi moglo da pomogne u rasvetljavanju krivicnog dela.


Posao Arhive - Stranica 4 od 6 - Više od Života\nUpravljanjeOd VOZ Admin novembar 29, 2016 Ostavite komentar\nAko imate previše obaveza i rastrazani ste na više strana, strah da li ćete uspeti sve da postignete je uglavnom neizbežan. Međutim, naučnici otkrivaju da osobe sa više obaveza verovatno bolje i efikasnije obavljaju svoje zadatke. Da li ste se ikada zapitali – kako je moguće da najbolje izlazite na kraj sa obavezama onda kada…\nUpravljanjeOd VOZ Admin novembar 18, 2016 Ostavite komentar\nAko težite ka ispunjenom životu, lepšoj budućnosti i pozitivnim mislima, onda morate usmeriti svoju energiju na prave stvari. Otkrijte šta vas to sputava i crpi pozitivnu energiju… 1. Često prigovarate Da li se često žalite na posao, šefa, platu, komšije ili na bračnog partnera? Ako je odgovor da, onda većinu svog vremena trošite na širenje…\nUpravljanjeOd VOZ Admin novembar 17, 2016 Ostavite komentar\nIspitajte mnoštvo informacija koje navode razliku između visoko produktivnih i slabo produktivnih ljudi i uvek ćete naići na dve šokantne činjenice. Ljudi koji imaju ciljeve, postižu i uživaju više u životu, a oni koji imaju zapisane ciljeve postižu najviše od svih. Ako ste do sada čitali mnoge moje materijale, onda ste prilično svesni da ja…


Ministar Vulin sa policajcima tokom protesta antiglobalista FOTO\nDruštvo Autor:N118. sep. 202121:41\nViše stotina građana okupilo se danas na antiglobalističkom i antivakserskom skupu u Beogradu. Ispred zgrade Predsedništva su uvredljivo skandirali protiv predsednika države Aleksandra Vučića i premijerke Ane Brnabić. Nakon toga došlo je i do incidenta gde je jedna baklja poletela ka policiji, a podršku policajcima pružio je i ministar Vulin.\nPolicija stopirala šetnju antiglobalista, lider Dveri kritikovao Krizni štab\nVulin je u jakni i sa kačketom na glavi stigao da pruži podršku policiji, koja je formirala kordon ispred građana koji su protestovali.\nPodsetimo, antiglobalistički i antivakserski protest pod nazivom „Sloboda ili ništa“ protekao je burno i zvanično je završen nakon što je došlo do incidenta gde je jedan od okupljenih pristalica bacio je baklju na policiju. Pored ovog incidenta, dogodio se još jedan gde je okupljeni pripadnik Narodnih patrola ometao rad novinarke N1 zbog kojeg je morala da reaguje policija.\nIako je protest zvanično završen, nekoliko desetina ljudi i dalje je ispred policijskog kordona na raskrsnici Nemanjine ulice i Kneza Miloša, i protestuje protiv Prajda pozivajući na „buđenje hrišćanskog duha“, piše N1.\nDeo učesnika antiglobalističkog protesta i dalje je na Savskom trgu, gde su pripadnici tzv. „narodne patrole“ ometali rad reporterke N1 zbog čega je reagovala policija.\nBonus video: Atmosfera sa Prajda


Živa diplomatska nedelja pred Briselom i Londonom\nM. D. 27. juna 2016. 18:00\nTri dana nakon Bregzita i poruke Brisela da Britanija treba što pre da izađe iz bloka, diplomatija će naredne nedelje biti na probi – biće održani brojni bilateralni sastanci najvših evropskih i američkih zvaničnika a na neformalnom samitu EU od Dejvida Kamerona se očekuje da razjasni situaciju i preduzme prvi korak.\nPredsednik Evropskog saveta Donald Tusk se najpre sastao sa francuskim predsednikom Fransoa Olandom u Parizu, da bi posle podne razgovarao sa kancelarkom Angelom Merkel u Berlinu, najavljeno je u agendi objavljenoj na njegovom sajtu.\nIstoga dana, američki državni sekretar Džon Keri posetiće London i Brisel kako bi obema stranama preneo poruku podrške, javlja AP.\nKeri će se u Briselu sastati sa šeficom evropske diplomatije Federikom Mogerini, a u Londonu sa šefom Forin ofisa Filipom Hamondom. Bregzit će biti glavna tema samita EU u utorak i sredu.\nU pozivnom pismu koje je Tusk uputio državama članicama povodom samita, kaže se da će u utorak britanski premijer Dejvid Kameron predstaviti situaciju u Britaniji nakon referenduma, objavljeno je na sajtu Evropskog saveta.\nZa sredu je zakazan neformalni samit 27 šefova država i vlada EU, prvi put u tom sastavu, a na kojem će se raspravljati o političkim posledicama britanskog referenduma.\n„Kao prvo, razgovaraćemo o takozvanom „procesu razvoda“ koji je opisan članom 50 Lisabonskog sporazuma. Kao drugo, počećemo diskusiju o budućnosti EU sa 27 država članica“, napisao je Tusk.\nKameron je, dajući ostavku posle referenduma, izjavio da će pregovore o napuštanju EU ostaviti svom nasledniku, za kojeg se očekuje da će preuzeti tu funkciju u oktobru.\nPredsednik Evropskog parlamenta Martin Šulc je juče izjavio da je Kameronova odluka da se čeka do oktobra da bi Britanija zatražila izlazak iz EU „skandalozna“ i da je tako „čitav evropski kontinent postao britanski talac“.\nEU želi što skoriji izlazak Britanije iz iz tog bloka, a u tom cilju advokati EU proučavaju da li je moguće da se ubrza mehanizam izlaska, odnosno aktiviranja člana 50 Lisabonskog sporazuma.\nZbog toga, kako prenose nemački mediji danas, EP i Šulc nameravaju da Britancima daju rok do utorka da zvanično obaveste Brisel o ishodu referenduma, prenose nemački mediji.\nEU očekuje da „sada britanska vlada dostavi obaveštenje. Samit EU u utorak je za to prikladan trenutak“, rekao je danas Šulc za „Bild am zontag“.\nPrema pisanju „Frankfurter algemajne zontagscajtungu“, najveće političke grupacije u EP zajednički nameravaju da zatraže od britanskog premijera Dejvida Kamerona da na samitu EU u utorak obznani želju Britanaca da izađu iz Unije.\nTo je neophodno „da bi se izbegla štetna neizvesnost za sve i sačuvao integritet Unije“, objavio je FAZ pozivajući se na predlog za održavanje vanredne sednice Evropskog parlamenta.\nU međuvremenu EU je već imenovala Belgijanca Didijea Seuvsa, dugogodišnjeg pomoćnika bivšeg predsednika Evropskog saveta Hermana van Rompeja, za šefa specijalnog evropskog tima za pregovaranje o izlasku Britanije iz Unije.\nPožar u Kaliforniji, hiljade ljudi pozvani da se evakuišu


"McCann Beograd" najuspešnija agencija u regionu - WANNABE MAGAZINE\n“McCann Beograd” najuspešnija agencija u regionu\n“McCann Beograd“ je proglašen agencijom godine po izboru specijalizovanog portala za oglašavanje “Media Marketing“ koji je jednoglasno podržan od strane žirija “BalCannes“ revije, koji čine predstavnici specijalizovanih medija iz Srbije, Hrvatske, Slovenije, Bosne i Hercegovine i Makedonije.\n“Agencija “McCann Beograd“ je zahvaljujući kreativnosti mladih profesionalaca i kvalitetu rada i usluga koje doprinose dobrim poslovnim rezultatima naših klijenata još jednom dokazao da je najuspešnija agencija, zbog čega sam veoma ponosan. Ova nagrada potvrda je naše vizije da budemo najpoželjniji komunikacijski partner svim našim partnerima, bilo da se radi o lokalnim, regionalnim ili multinacionalnim kompanijama.”, rekao je povodom ovog značajnog priznanja Srđan Šaper, osnivač “I&F McCann Grupe”, u okviru koje posluje agencija “McCann Beograd“.\nNa ovogodišnjoj „BalCannes“ reviji najboljih kampanja prijavljeno je rekordnih 148 radova 57 agencija iz šest zemalja regiona. U finalnom izboru 25 najboljih regionalnih kampanja agencija “McCann Beograd“ zastupljena je sa maksimalnih tri rada: kampanja “Drama u taksiju“ realizovana za Jugoslovensko dramsko pozorište u Beogradu, nastavak kampanje “Može“ za Raiffeisen banku i kampanja “Pluća grada“ koju je kreativni tim agencije “McCann Beograd“ osmislio i realizovao za “MK Mountain Resort“. Agencije “McCann“ u Beogradu, Skoplju, Podgorici i Sarajevu koje posluju u okviru “I&F McCann Grupe“ ove godine su na “BalCannes“ prijavile 14 radova. Pored tri kampanje agencije “McCann Beograd“ na finalnoj reviji prikazana je i kampanja “Skopsko“ koju je za Skopsku pivaru realizovala agencija “McCann Skopje“.\nKampanja “Drama u taksiju“ dobila je i nagradu “SoMoBorac“ koja se na Weekend Media Festivalu dodeljuje najboljim kampanjama u oblasti digitalnih medija i društvenih mreža.\nMilena Kvapil, copywriter u aganciji McCann Beograd primili je nagradu SoMoBorac u ime agencije\n“Jako nas raduju obe nagrade, prva za najuspešniju agenciju, druga za viralni block buster za kampanju “Drama u taksiju“. Mnogo je izazova u svakodnevnom radu što od nas zahteva da se stalno usavršavamo. Potvrda od strane same industije za nas je značajan pokazatelj da u tome uspevamo i inspiriše nas da budemo najbolji što možemo.“, izjavila je Olivera Perković, direktorka agencije “McCann Beograd“.


Politika privatnosti - Novi Sad - Evropska prestonica kulture\nOva Politika (u daljem tekstu „Politika upotrebe kolačića“) određuje kako mi, Fondacija „Novi Sad 2021 – Evropska prestonica kulture“ (u daljem tekstu Fondacija ili „mi“ ), koristimo kolačiće i slične tehnologije praćenja (u daljem tekstu „kolačići“) kada pristupite našoj internet stranici ili koristite naše internet usluge (u daljem tekstu „naša internet stranica“). Takođe, trebalo bi da pročitate i našu Politiku privatnosti i uputite se o načinu na koji koristimo vaše lične podatke.\nSledeća lista opisuje vrste kolačića koje možemo koristiti i za šta ih koristimo:\nNaša internet stranica može dozvoliti i kolačićima trećih strana da budu sačuvani na vašem uređaju. Na primer, ako se odlučite da „podelite“ stranicu ili članak sa naše internet stranice sa prijateljima preko internet stranice treće strane, kao što su društvene mreže, mogu vam biti poslati kolačići internet stranica trećih lica, nad kojima nemamo nikakvu kontrolu.\nTrebalo bi da proverite\nPolitiku korišćenja ili uslove korišćenja internet stranica trećih strana za više informacija o njihovoj upotrebi kolačića.\nAko su vam potrebne dodatne informacije o našoj upotrebi kolačića, molimo vas da nas kontaktirate na mejl [hr@ns2021.rs].


Terapeutsko kloniranje IV\nKrstarica 13. septembra 2001. 00:00\nNaučnici tvrde da su mogućnosti terapije pomoću embrionskih ćelija, praktično, neograničene. Istraživanja koja su sprovođena proteklih godina, a naročito ona u poslednjih godinu dana, pokazuju da su potencijali novih tehnika izlečenja zista veliki. U Britaniji su sprovođena istraživanja radi proučavanja mogućnosti regeneracije jetre. Bilo da je u pitanju oštećenje izazvano alkoholom ili upotrebom lekova, ili je čitav deo organa odstranjen operacijom zbog tumora, jetra može da bude isceljena. Takođe, istraživanja su pokazala da u tu svrhu ne moraju da budu upotrebljene embrionske ćelije: istu moć imaju i ćelije odraslih, koje se nalaze u koštanoj srži.\nU septembru je stigla vest o uspehu američkih naučnika sa Viskonsin-Medison univerziteta, koji su uspeli da „nateraju“ ćelije uzete iz ljudskog embriona da se razviju u ćelije krvi – leukocite, trombocite i eritrocite. Na ovaj način bi mogao da bude rešen problem hroničnog manjka krvi za transfuziju. Takođe, ovaj je tim naučnika uspeo da načini i prve korake u „proizvodnji“ tkiva jetre i srčanog mišića.\nTerapija embrionskim ćelijama bi mogla da pomogne pacijentima koji boluju od Alchajmerove ili Parkinsonove bolesti. U pitanju su oboljenja koja nastaju usled odumiranja ćelija u mozgu, pri čemu terapija lekovima daje samo kratkotrajne rezultate. Uočena je mogućnost implantiranja embrionskih ćelija u mozak, koje bi se dalje razvijale i diferencirale u „sveže“ ćelije, koje mogu da produkuju supstancu dopamin. Upravo se zbog „istrošenosti“ starih ćelija i nemogućnosti proizvodnje dopamina i pojavljuju simptomi pomenutih bolesti.


Direktor Predstavništva PKS u Jerusalimu: Davidov grad je drag srpskom narodu | BN\nPredstavništvo Privredne komore Srbije, ukupno sedmo u svetu, počelo je u avgustu sa radom u Jerusalimu, a direktor Predstavništva Aleksandar Nikolić rekao je u intervjuu za izraelski list "Džeruzalem post" da je veliki broj istraživanja i drugih javnih aktivnosti tokom poslednjih decenija stvorio u Srbiji visok nivo svesti o posebnim vezama sa jevrejskim narodom i Izraelom.\nSvijet 15.10.2021 | 20:47\nDirektor predstavništva Privredne komore Srbije u Jerusalimu, koje je počelo sa radom u avgustu, i počasni konzul u Izraelu Aleksandar Nikolić rekao je za Džeruzalem post da je veliko zadovoljstvo videti da je Srbija zvanično prisutna u Jerusalimu.\n"Davidov grad je drag i važan srpskom narodu još od doba Svetog Save i kralja Milutina. Duhovno osvešćen poslednjih decenija, srpski narod vidi Jerusalim kao jedno od najintimnijih mesta povezanih sa svojim identitetom. Otvaranje predstavništva u Jerusalimu je još jedan čin koji naglašava tradicionalni prijateljski odnos Srbije prema jevrejskom narodu", rekao je Nikolić.\nPodesetio je na događaje koji su kroz istoriju povezali srpski i jevrejski narod - zvaničnu podršku Srbije Balforovoj deklaraciji 1917. godine, kao i zajedničko stradanje i borbu tokom Drugog svetskog rata.\n"Veliki broj istraživanja i drugih javnih aktivnosti tokom poslednjih decenija stvorio je u Srbiji visok nivo svesti o posebnim vezama sa jevrejskim narodom i Izraelom. Prečesto su u Srbiji neprijatno iznenađeni postupcima i nedostatkom izraelske svesti o posebnim trenucima u našoj zajedničkoj istoriji. Ipak, veoma je ohrabrujuće što su se posljednjih godina zvanične institucije uključile u doprinos boljem razumevanju", naglasio je Nikolić.\nIstakao je da predsednik Srbije Aleksandar Vučić, kao potomak porodice koja je pretrpela teške zločine ustaškog režima tokom Drugog svetskog rata, ima razumevanja za još uvek otvorene rane jevrejskog naroda.\n"Zaista, videli smo prethodnih godina da je Srbija usvojila Zakon o otklanjanju posledica oduzimanja imovine žrtvama Holokausta koje nemaju živih zakonskih naslednika, kao i zakon koji se odnosi na osnivanje Memorijalnog centra na Starom sajmištu. Srbija je prihvatila i definiciju antisemitizma Međunarodne alijanse za sećanje na holokaust, a zastava sa Davidovom zvezdom podignuta je na zgradi Predsedništva u Beogradu na Međunarodni dan sećanja na žrtve Holokausta", naveo je Nikolić.\nBeograd popularno odredište izraelskih turista, Srbi se iznenade u Izraelu\nAleksandar Nikolić kaže da je glavni cilj Predstavništva Privredne komore jačanje veza Srbije i Izraela u različitim oblastima kao što su IT, inovacije i visoka tehnologija.\n"Sa svojim jeftinim, ali dobro obrazovanim kadrom na tržištu rada, Srbija već neko vreme radi na stvaranju uslova da posluži kao atraktivan partner u sferi visoke tehnologije. Izrael je odavno prepoznat kao start-ap država, a mnoge izraelske kompanije već su igrale značajnu ulogu u srpskom IT sektoru", objasnio je Nikolić.\nIstiče da je druga uloga otvorenog Predstavništva da analizira i pomogne u prevazilaženju prepreka koje mogu nastati u trgovinskoj razmeni, kao i da proširi asortiman srpskih proizvoda dostupnih na izraelskom tržištu.\nNikolić kaže da osnovu trgovinske razmene između Srbije i Izraela čine mehaničke i hemijske komponente, proizvodi od gume, polietilenske, polipropilenske i pe-ve-ce komponente, hrana za kućne ljubimce, cigarete, nameštaj i zamrznuto voće.\n"Sa druge strane, najivažnije izraelske investicije u Srbiji koncentrisane su u oblasti obnovljive energije i saobraćajne infrastrukture zajedno sa nekretninama", rekao je Nikolić, uz napomenu da sve više izraelskih IT kompanija angažuje frilensere u Srbiji.\nIstiče i da je Beograd poslednjih godina postao veoma popularno odredište izraelskih turista jer nudi atraktivne cene za odlične hotele, dobre restorane i zabavan noćni život.\n"Sa druge strane, srpski turisti u Izraelu su pretežno hodočasnici u Svetu zemlju, poslovni ljudi ili učesnici različitih kulturnih ili sportskih događaja. Iako su Srbi svesni važnog verskog i istorijskog nasleđa u Izraelu, mnogi su zaista prijatno iznenađeni kada saznaju za Memorijalne šume kralja Petra i kralja Aleksandra u Izraelu", rekao je Nikolić.\n(RTS Foto: RTS/Arhiv)\nNama bi bilo puno draze da "nasi visenacionalni banditi" sidju Narodu sa grbace. Sta imamo mi od toga da li nam je Davidov-Grad drag ili nije ?


Delegacija Ministarstva odbrane BiH na čelu sa resornim ministrom boravila u Goraždu\nDelegacija Ministarstva odbrane BiH na čelu sa resornim ministrom Sifetom Podžićem boravila je danas u Goraždu.\nOsim obilaska kasarne Kosova kod Ustikoline i razgovora sa komandantom bataljona, zajednički sastanak sa zvaničnicima Bosansko-podrinjskog kantona i Grada Goražde na kojem je razgovarano o budućoj saradnji civilnih i vojnih struktura održan je u Maloj sali Gradske uprave Grada Goražde, a delegaciju su ugostili gradonačelnik Ernest Imamović i premeijrka BPK Goražde Aida Obuća.\nOna je ovom prilikom istakla značaj saradnje sa Oružanim snagama BiH za naš kanton.\n„ Veoma je važno da jačamo kapacitetet kasarne Kosova koja je na području BPK, kao i da imamo podršku Ministarstva odbrane kada je u pitanju poboljšanje putne infrastrukture u ruralnim dijelovima. Danas smo delegirali mnogo pitanja, a jedno od njih je rješavanje neperspektivne vojne imovine na lokalitetu Mirvića i ministar je rekao da će u skladu sa zakonskim procedurama i propisima pozitivno odgovoriti našem zahtjevu da nam se dodijeli na korištenje, kako bismo taj lokalitet stavili u funkciju razvoja ovog kraja“ – o značaju saradnje kazala je premijerka Aida Obuća.\nNaglašeno je da su dosadašnju saradnju obilježile zajedničke aktivnosti, a između ostalog, uz podršku Oružanih snaga BiH uređen je značajan broj putnih pravaca na području našeg kantona.\n„ I danas smo sa delegacijom Ministarstva odbrane BiH iniciriali nastavak saradnje u tom smislu, odnosno uređenju makadamskih puteva kojh ima mnogo u Gradu Goražde, a bilo je riječi i o stavljanju u funkciju neperspektivne vojne imovine gdje smo dobili obećanje da će Ministarstvo odbrane dati saglasnost da ona pređe u nadležnost Grada ili Kantona“ – kazao je gradonačelnik Grada Goražde Ernest Imamović.\nPrema riječima državnog ministra, saradnja Ministarstva odbrane odnosno Oružanih snaga BiH sa BPK i Gradom Goražde bit će nastavljena i u narednom periodu.\n„ Bez obzira na poteškoće uslovljene neusvajanjem budžeta na nivou države, mi ćemo kao i dosada biti senzibilni prema ovom dijelu BiH i pomoći u sanaciji lokalnih makadamskih puteva koliko budemo uspjeli. Dobili smo i zahtjev za pomoć u izgradnji crkve Drinskim mučenicama gdje ćemo takođe pomoći i imamo za nas neperspektivne lokaciije, koje ćemo najvjerovatnije predati BPK Goražde odnosno Vladi, do konačnog rješenja te vojne imovine, a u pitanju je lokacija u Mirvićima koju ćemo, nadam se, brzo riješiti – kazao je ministar odbrane BiH Sifet Podžić.\nDelegacija Ministarstva odbrane BiH u pratnji domaćina danas je obišla i lokaciju za izgradnju buduće Katoličke crkve u Goraždu.


17.03.2018 00:05 | Srna\nBanjaluka - Ministar finansija i trezora u Savjetu ministara BiH Vjekoslav Bevanda izjavio je večeras da je optimista da će doći do izmjena Izbornog zakona i da će se Hrvatima biti omogućiti da biraju svoje predstavnike.\n"Ono što je nabitnije je da doće do izmjena Izbornog zakona koji će omogućiti primjenu rezultata izbora", rekao je Bevanda.\nOn je za Radio-televiziju Republike Srpske rekao da jednostavno nije dobro neprovođenje presude Ustavnog suda vezano za izbor članova Doma naroda u Federaciji BiH i člana Predsjedništva BiH.\n"Ne vidim razlog za opstrukciju sprovođenja presude Ustavnog suda, i to od onih koji se zaklinju u Ustav i BiH. Šta je to toliko nenormalno da se Hrvatima omogući da biraju svoje predstavnike u Domu naroda FBiH i hrvatskog člana Predsjedništva? Druga dva naroda to imaju, a Hrvati nemaju", rekao je Bevanda.\nKomentarišući poziv SDA da visoki predstavnik u BiH Valentin Incko treba da nametne izmjene Izbornog zakona, Bevanda je rekao da nikada ne bi pozivao da neko nešto nametne.\n"Kad neko nešto neće da uradi za stolom, da prizna ono što piše u Ustavu, a to je konstitutivnost i ravnopravnost, onda se poteže za visokim predstavnikom. Ja nikada ne bih pozivao da mi neko nešto nametne i iskreno se nadam da će opstrukcije prestati", kaže Bevanda.\nGovoreći o političkoj situaciji na nivou BiH, Bevanda je naveo da odavno nema stabilne parlamentarne većinu na nivou BiH i da to naravno utiče i na rad Savjeta ministara.\n"Većina se formira od slučaja do slučaja ili imamo i situaciju da sami poslanici predlažu zakone. To je predizborna godina koja, otkakao sam ja 11 godina u izvršnoj vlasti, nikada ranije nije počela", rekao je on.\nOsvrćući se na ekonomske teme, Bevanda je potvrdio da je direktan efekat usvajanja Zakona o akcizama BiH potpisivanje niza ugovora sa Evropskom bankom za obnovu i razvoj (EBRD) i Evropskom investicionom bankom (EIB), čime su jednostavno odblokirani davno dogovoreni poslovi.\nBevanda, koji je u utorak, u Banjaluci prisustvovao potpisivanju ugovora sa EIB-om o grantu EU od 6,8 miliona evra za sufinansirana izgradnje prekograničnog mosta na rijeci Savi kod Gradiške, između BiH i Hrvatske, rekao je da je time završena finansijska konstrukcija i da se nada da će taj decenijski problem ubrzo biti riješen.\n"Koliko je to bitno govori i sama činjenica da je to jedan od dva `bip` prelaza, drugi je Bijača", rekao je Bevanda.\nOn je podsjetio da je oko tog mosta bio problem na hrvatskoj strani i da je dugo trebalo da se sve usaglasi.\n"Ukoliko tender bude ubrzo okončana, novac je osiguran, dobiće se jedan dobar graničan prelaz sa svom infrastrukturom. Nadam se da će to sve ići normalnim tokom i očekujem što prije realizaciju, a stručnjaci kažu da je vrijeme gradnje oko dvije godine", rekao je Bevanda.\nBevanda, koji je prisustvovao i potpisivanju kreditnog sporazuima sa Evropskom investicionom bankom o dodatnom kreditnom zaduženju za 47 miliona evra za izgradnju auto-puta Banjaluka-Doboj, rekao je da je sporazum direktan efekat usvajanja Zakona o akcizama.\n"To je jedan izuzetno važan prometni pravac. I ovo vam je direktan efekat usvajanja zakona o akcizama, jednostavno su odblokirani davno ispregovarani poslovi. I nadam se da će ovo doprinijeti da se on završi i da u BiH imamo što više kvalitetnih pravaca i olakšan promet ljudi i robe", rekao je Bevanda.\nOn je istakao da je nakon usvajanja Zakona o akcizama, to bio četvrti kreditni sporazum u čijem je potpisivanju učestvovao.\n"Stvoren je osnov, ima novca, i sada treba što prije da se završavaju poslovi i da imamo i direktene i indirektve efekte u BiH na status i ljudi i prostora na kojem živimo", kaže Bevanda


Fudbaler Argentine Lionel Mesi odlazi sa terena posle ubedljivog poraza od Hrvatske, dok se hrvatski reprezentativac Sime Vrsaljko raduje (Foto: AP/Pavel Golovkin)\nFudbaleri Danske i Australije igrali su nerešeno 1:1 (1:1) na startu osmog dana Svetskog kupa u Rusiji.\nDanska, koja je u na startu takmičenja u grupi "C" pobedila Peru (1:0), sada ima 4 boda, dok je Australija osvojila prvi bod, s obzirom da je u prvom kolu izgubila od Francuske (2:1).\nDanska je u Samari povela već u 7. minutu preko Kristijana Eriksena, koji je na poslednjih 15 utakmica u reprezentativnom dresu postigao čak 13 golova. Izjednačio je Mile Jedinak iz penala, u 38. minutu. To je njegov drugi gol na Mundijalu, oba su postignuta sa bele tačke.\nU drugom meču grupe "C", Francuska je, golom mladog napadača Pari Sen Žermena Kilijana Mbape u 34. minutu, pobedila Peru - 1:0 (1:0) i tako obezbedila plasman u sledeću rundu, s obzirom da ima maksimalnih 6 bodova posle dva kola. S druge strane, južnoamerička selekcija, koja se plasirala na Mundija prvi put od 1982. godine, posle drugog minimalnog poraza, izgubila je sve šanse da se nađe u drugoj fazi takmičenja.\nU derbiju dana, u prvoj utakmici drugog kola grupe "D" Hrvatska je potpuno razbila Argentinu - 3:0 (0:0) i osigurala plasman u drugu fazu takmičenja.\nS druge strane, dvostruki prvak sveta nalazi se na pragu ispadanja, jer čak i u slučaju ubedljive pobede u poslednjem kolu protiv Nigerije, zavisi od rezultata sutrašnjeg duela Islanda i Nigerije, te Islanda i Hrvatske na kraju grupne faze takmičenja.\nHrvati su došli u vođstvo u 53. minutu posle greške argeninskog golmana Kabaljera, a strelac je bio Rebić. Na 2:0 povisio je Luka Modrić u 80. minutu, a konačan rezultat postavio Ivan Rakitić u trećem minutu nadoknade vremena.


Radio TV Stara Pazova - Dodeljeno 170 ugovora za stanove u Fruškogorskoj ulici\nDodeljeno 170 ugovora za stanove u Fruškogorskoj ulici\nPredsednik Opštine Stara Pazova danas je uručio 170 ugovora budućim stanarima Fruškogorskog naselja u Staroj Pazovi. Korisnici – stanari su izabrani na javnom konkursu a stanovi su deo projekta rešavanja stambenog pitanja izbeglih i prognanih.\nOvom prilikom je Radinović naglasio da je Opština kao društveno – odgovorna lokalna zajednica uložila velike napore u prehodnom periodu kako bi se velikom broju ljudi, koji su došli ratnih godina iz Hrvatske, Bosne i Hercegovine i Kosova i Metohije obezbedio krov nad glavom.\nOpština je u projekat u Fruškogorskoj ulici, gde je oko 200 stambenih jedinica i uređena infrastruktura investirala preko 2 miliona evra uz sredstva stranih donatora i Komesarijata za izbeglice. Uskoro se očekuje podela ključeva i svečano useljenje porodica, koje su ovom prilikom dobile ugovor.


TADIĆ PESMOM " PROTIV" KORUPCIJE\nTema: TADIĆ PESMOM " PROTIV" KORUPCIJE\n03.05.2012., 11:23 #1\nBoris Tadić na nedeljnom konjaku sa Zdravkom EPS Čolićem\nPesmom "protiv" korupcije\nTebi izbori, meni mojih nepravedno uskraćenih 350 hiljada evrića: Čolić i Tadić, o muzici, struji i poštenju\nU preidizbornom, ali dozlaboga dosadnom nedeljnom danu, B92 je objavio senzacionalnu vest da je Boris Tadić prošetao obalom Save i popio kafu sa poznatim pevačem Zdravkom Čolićem. Ako se zanemari ulizička uređivačka politika Veranovog, u vremenu i prostoru pogubljenog medija, u oči pada okolnost da je bivši predsednik viđen u društvu pevača koji je nedavno bio u centru afere nastale zbog kontroverznog ugovora o sponzorstvu sa Elektroprivredom Srbije. S obzirom da je to javno preduzeće u rukama kadrova Tadićeve partije, postaje jasno i šta je bio motiv sumnjivog sponzorstva, ali i kakv će odnos Tadić imati prema nosiocima korupcije iz svojih redova\nU „slučajnom i neobaveznom“ ćaskanju uz konjak (slike demantuju vest B92 da je u pitanju bila kafa) Tadić je novinarima otkrio predizbornog spinovanja vrednu tajnu da radni dan često završava pevajući Čolićevu pesmu "Stanica Podlugovi". O čemu su dvojica rođenih Sarajlija razgovarala u podnožju Kalemegdana, novinari nisu uspeli u potpunosti da čuju, ali im je bivši predsednik na pitanje zašto se odlučio da baš sa Čolićem popije popodnevnu „kafu“, uz osmeh odgovorio: "Pa pitajte Čolića zašto je odlučio da popije kafu sa mnom"!\nNegirajući bilo kakvu pomisao da njihov susret ima veze sa tekućom predizbornom kampanjom, a o sumnjivim stotinama hiljada evra da i ne govorimo, DS pevač je objasnio da su njih dvojica stari prijatelji i da je Tadić bio na njegovom koncertu na Ušću, na šta je lider demokrata dodao da to nije jedini koncert na kome je prisustvovao, ali i da ih povezuje to što su obojica rođeni u Sarajevu. Tadić je pohvalio pevačke sposobnosti poznatog pevača, za koga smatra da ima "kristalni glas", ne samo u Jugoistočnoj Evropi, već i šire.\nU svom još jednom neinteligentnom, takoreći amaterskom pokušaju jeftinog prikupljanja glasova, Tadić i njegov PR tim prevideli su jednu bitnu okolnost.Naime, jedno od poslednjih pisama koje je sa potpisom nedavno preminule Verice Barać, Savet za borbu protiv korupcije dostavio odlazećoj Vladi Mirka Cvetkovića, odnosilo se upravo na slučaj korupcije prilikom odluke EPS da Zdravku Čoliću iz do sada nepoznatih razloga udeli 350 hiljada evra. Savet je Vladu izvestio da je, nakon što su mediji preneli informaciju da je EPS zaključio ugovor sa Čolićem, od direktora tog javnog preduzeća i člana DS Dragomira Markovića zatražio kompletnu dokumentaciju o tom kontroverznom sponzorstvu. Savet je u svom dopisu posebno insistirao da direktor EPS dostavi obrazloženje koji je interes Elektroprivrede Srbije da zaključuje takve štetne poslove.\nU odgovoru na zahtev Saveta, EPS je dostavio Protokol o namerama koji je direktor tog javnog preduzeća sa Čolićem zaključio u oktobru prošle godine, u kome se konstatuje da je EPS finansijski podržao Čolićev koncert održan na Ušću juna 2011. godine, kao i da namerava da otkupi 300.000 primeraka DVD izdanja sa tog koncerta, ali i da će u narednom periodu finansirati još pet njegovih koncerata na teritoriji Srbije! Nakon potpisivanja Protokola, EPS je stupio u pregovore sa Tadićevim ličnim prijateljem i partijskim pevačem o otkupu diskova u vrednosti od 30 miliona dinara, da bi taj otkup kasnije bio obustavljen zbog negativne reakcije javnosti.\nSavet je povodom „slučaja Čolić“ Vladu upozorio na nedopustivu praksu da preduzeće kao što je EPS, koje ima monopol na snabdevanje električnom energijom, izdvaja bilo kakva sredstva za reklame i promociju. Smehotresno obrazloženje EPS da je posao sa Zdravkom Čolićem sklopljen da bi se podelom besplatnih diskova urednim platišama podstakla redovna naplata električne energije, Savet je okarakterisao kao neuverljiv izgovor za neracionalno trošenje sredstava, naročito ako se ima u vidu da je samom Odlukom EPS bilo predviđeno da se planiranih 30 miliona dinara isplati u okviru Programa PR aktivnosti Sektora za odnose sa javnošću, sa pozicije „Medijske kampanje“.\nNakon odgovora EPS Savet je od direktora Dragomira Markovića zatražio dopunsku informaciju o sredstvima koja je EPS potrošio na sponzorisanje koncerta na Ušću, kao i izveštaj o trošenju sredstava EPS na promocije i medijske kampanje u 2011. godini. Za te namene, EPS je u prošloj godini izdvojio čak 200 miliona dinara. Odgovor od direktora EPS na adresu Saveta nikada nije stigao zbog čega se to telo, pod sumnjom da je reč o visokoj korupciji u javnom preduzeću, obratilo Vladi pod rukovodstvom Tadićevog premijera.\nČolićevim stopama: Boris Tadić, željan novih miliona\n"Posebno napominjemo da je neracionalno trošenje sredstava Elektroprivrede Srbije utoliko drastičnije ako se ima u vidu da ovo preduzeće godinama posluje sa gubitkom, zbog čega je veoma važno da Vlada sa naročitom pažnjom razmotri ovaj slučaj i pokrene zakonom predviđene postupke u kojima bi se utvrdilo da li se radi o samo o ogromnoj neodgovornosti i rasipništvu, ili o korupciji“, navedeno je u dopisu Saveta.\nKao što se i može pretpostaviti Vlada ne samo da nije reagovala po dopisu Saveta, već je njen mentor našao za shodno da u jeku predizborne kampanje otvoreno poakže ko je zaista stajao iza čitavog tog slučaja. Odlukom vrha DS Čoliću je preko stranački kontrolisanog EPS finansiran koncert na Ušću, a postojala je i namera da se od njega otkupi 300.000 diskova u vrednosti od 30 miliona dinara, kao i da se finansira još pet njegovih koncerata od čega se kasnije, nakon što su detalji ugovora dospeli do javnosti, ipak odustalo. Pored toga, treba napomenuti da je Tadićev predizborni prijatelj ranije imao i sponzorske ugovore sa DS Telekomom, ali njihova sadržina široj javnosti nije poznata. Čolić se sa svoje strane svojim DS finansijerima odužio skromim predizbornim ćaskanjem sa predsedničkim kandidatom Borisom Tadićem, nakon čega će u vidu nagrade uslediti novi, ovoga puta od očiju javnosti bolje čuvani ugovori o lažnom sponzorstvu.\nGrađanima je time upućena jasna poruka šta će se dogoditi sa klupkom korupcije u koje je upletena Demokratska stranka ukoliko joj bude poveren još jedan mandat. U tom slučaju, ne samo da neće biti razrešene afere iz prošlosti već se sasvim izvesno može očekivati novi zamah i novi ciklus besomučne pljačke preostalih javnih finansijskih resursa. Ipak je to izbor za bolju budućnost Tadića i prateće kamarile.\nSupermen Boris deli sakom i kapom Zdravku,Terezi,Merlinu.....sve te pare otete od gradjana Srbije\nPoslednji put ažurirao/la Platin : 03.05.2012. u 11:30\n03.05.2012., 11:31 #2\nRe: TADIĆ PESMOM " PROTIV" KORUPCIJE\nImamo vec temu za kandidata DS


Balkan Fića Fest - Kragujevac 2017. - Autoslavia\nDana 17. Juna još jednom je, već tradicionalno, na prostoru Velikog parka u centru Kragujevca, održan skup Fića pod nazivom “Balkan Fića Fest”. Na centralnom prostoru oko fontane i u delu parka koji se pruža prema Glavnoj ulici, mesto je našlo preko 50 Fića iz različitih delova Srbije, kao i par internacionalnih gostiju koji su svoje ljubimce, što na točkovima, što na prikolici, dovezli iz Makedonije, Bosne i Hercegovine, Hrvatske i Austrije. Na platou su mesto našli i Fiat 850, Fiat 126, Zastava 1300, Zastava 101, Fiat Topolino (popularni Miki Maus), 2 Zastavina kombija ali i par Fića koje su tražile novog vlasnika. Mada se ne možemo oteti utisku da je veća posećenost izostala, ono čega nije manjkalo je dobra organizacija i dobro raspoloženje, praćeno razmenom kreativnih ideja među vlasnicima izloženih vozila.\nFiće su počele da pristižu već oko 9 časova, i goste je na ulazu u park dočekivao predstavnik organizatora, Udruženja Ljubitelja Fića, deleći prikladne poklone i raspoređujući pristigla vozila u predviđenom prostoru. Oblačno nebo je od ranog jutra slutilo na kišu, koja je nešto kasnije i pala, ali je takođe i sačuvalo posetioce od preteranih vrućina koje su mučile vozače i goste prethodnih godina.\nI ove godine organizator je osmislio program za učesnike festivala, pa su na bini kod fontane nastup imali najmlađi članovi kulturno umetničkog društva iz Kragujevca, dok je za goste organizovana i poseta akvarijumu Prirodno matematičkog fakulteta u Kragujevcu, kao i ručak u popularnoj lokalnoj kafani (kao što i priliči vlasnicima Fića). Predstavljena je i inicijativa za podizanje spomenika Fići u centru Kragujevca, pa je među vozilima parkiran i auto koji bi kao eksponat, nakon temeljnih priprema, bio izložen. Akcija sakupljanja potpisa za ovu inicijativu je ranije uspešno završena, tako da se prešlo na skupljanje sredstava za realizaciju i na prvu fazu pripreme spomenika.\nU 15 časova, vozila su u koloni krenula u obilazak memorijalnog parka Šumarice, zaustavljajući se na par lokacija, kako bi učesnicima dali priliku da fotografijama ovekoveče svoju posetu Kragujevcu. Naravno, (česti) kvarovi koji čine sastavni deo šarma nacionalne klase nisu izostali, pa su se na različitim lokacijama tokom dana, mogle videti grupice ljudi koje bi žustro diskutovale nagnute na motornim prostorom, dok bi se vlasnik vozila obično našao negde u drugom planu ove scene.\nSkup se završio ponovnom posetom kafani, koja je ipak bila pretesna da primi sve goste, tako da su se neki od učesnika koji su došli sa strane odlučili da direktno produže kući. Kad se sumiraju utisci ovog, ali i drugih skupova koji su skorije održani (u Čačku i na Zlatiboru), ostaje uverenje da je društvo ljubitelja popularne nacionalne klase u porastu, kao i da je fićina publika oz godine u godinu mlađa, jer se više nasmejanih mladih lica može videti za volanom ovog mališana, čuvajući od zaborava fabriku Zastava Automobili i njen najuspešniji model Zastava 750.


Počinje „Srpski Davos“ na Kopaoniku, centralna tema – snažan rast kao imperativ – Naši u svetu\nPočinje „Srpski Davos“ na Kopaoniku, centralna tema – snažan rast kao imperativ\nObjavljeno 03/03/19 u 08:30\nBEOGRAD – Ovogodišnji Kopaonik biznis forum (KBF), koji počinje danas, okupiće više od 1.300 učesnika, a u njihovom fokusu biće kako postići snažan ekonomski rast i obezbediti brže približavanje prosečnom standardu Evropske unije.\nKako je najavljeno, forum će otvoriti predsednica Vlade Srbije Ana Brnabić. Skup traje do 6. marta.\nIako ovogodišnji Kopaonik biznis forum počinje u nedelju specijalnim događajima, svečano otvaranje zakazano je za naredni dan, 4. marta, učešćem predsednice Vlade u okviru plenarne sesije na temu „Makroekonomske osnove za snažan rast“.\nCentralna tema ovogodišnjeg Foruma, koji se održava u hotelu Grand, biće: „Srbija 10 godina posle velike recesije: Snažan rast kao imperativ“.\nTokom četiri dana biće organizovano 26 panela, tri plenarne sesije i šest specijalnih događaja, najavio je predsednik Saveza ekonomista Srbije (SES) i predsednik Programskog odbora KBF Aleksandar Vlahović.\nKako kažu organizatori, ovogodišni KBF izazvao je do sada najveće interesovanje učesnika, čime se potvrđuje važnost tema koje se pokreću i svih konstruktivnih rasprava i kritičkih analiza.\nKako je najavljeno, prvog dana foruma, 4. marta, obratiće se premijerka Ana Brnabić, potom guvernerka Narodne banke Srbije Jorgovanka Tabaković, ministar finansija Siniša Mali.\nZa drugi dan foruma najavljeno je učešće i ministarke građevinarstva, saobraćaja i infrastrukture Zorane Mihajlović, ministra rada Zorana Ðorđevića, ministra za inovacije i tehnologiju Nenada Popovića.\nTakođe na KBF pored ministara iz Vlade Srbije, obratiće se i najznačajni srpski privrednici iz bankarskog, osiguravajućeg, ICT sektora, sektora trgovine, turizma, energetike, poljoprivrede, farmaceutske industrije, predstavnici javnih preduzeća, lokalnih samouprava, međunarodnih finansijskih institucija, ambasadori, privrednici iz regiona, predstavnici Fiskalnog saveta, kao i domaći i strani ekonomski teoretičari.\nSpecijalni gost ovogodšnjeg KBF biće predsednik Svetske akademije nauke i umetnosti Geri Džejkobs, a prvi put na forumu kao specijalni gost biće i generalni direktor za proširenje pri Evropskoj komisiji Kristijan Danijelson.\n„Želimo da analiziramo šta je urađeno u proteklih 10 godina nakon početka svetske ekonomske krize“, rekao je Vlahović na konferenciji za novinare ove nedelje.\nNeke od tema koje će biti zastupljenje na KBF su start-apovi, kao digitalni pokretač Srbije, regionalni ekonomiski razvoj Zapadnog Balkana, osnaživanje digitalne ekonomije, kreativna ekonomija, inovacije…\nKao i prethodnih 11 godina, koncepcijski pokrovitelj ovog ekonomskog skupa je predsednik Vlade Srbije.\nZaključci ovogodišnjeg foruma biće sublimirani u dokumentu „Kopaonik konsenzuz 2019.“\nBiznis forumEkonomski rastKBFPrivrednici\nBarsin podvig za istoriju – Ovo nikada niko nije izveo protiv Reala!\nKajl Skot: SAD žele da vide Srbiju u EU i porodici evropskih naroda\nKoliko je potrebno godina da Srbija dostigne nivo najrazvijenih zemalja EU


Evropljani odbacili "plan B" Tereze Mej\nBritanska premijerka Tereza Mej napušta rezidenciju u Dauning stritu 21. januara 2019.\nOdgovore ne tražite u Briselu, poruka je kojom danas u Evropskoj komisiji komentarišu situaciju sa Bregzitom i pokušaje britanske premijerke da za plan odlaska iz EU dobije podršku britanskog parlamenta. U isto vrijeme, evropski ministri spoljnih poslova upozoravaju da nikako neće podrzati rješenje koje bi uključilo vraćanje granice izmedju Sjeverne Irske i Republike Irske.\nBritanska vlada, slijedeći tijesan rezultat referenduma, želi po svaku cijenu da izvede zemlju iz EU, što ostavlja uzak prostor mogućnosti - odlazak Britanije sa ili bez sporazuma. Nakon nedavnog oštrog odbijanja parlamenta da podrži sporazum sa Briselom, tokom vikenda su se sa britanske strane čule političke opcije da se problem razgraničenja riješi vraćanjem "tvrde" granice izmedju dvije Irske. Takvo rješenje su u Irskoj oštro odbili, kao što su danas učinili i evropski ministri...\nPristalice Bregzita protestuju ispred parlamenta u Londonu.\n"Mislim da je važno da se izbjegne svaka odluka koja bi mogla da vodi vraćanju tvrde granice izmedju Sjeverne Irske i Republike Irske, kao što smo mogli da čujemo tokom proteklog vikenda. Evropa je projekat mira i ne možemo da činimo ništa što bi moglo da vodi novim konfliktima. Riječ je o veoma osjetljivom pitanju i zato tu tokom pregovora ne očekujemo značajnije promjene", kaže njemački ministar spoljnih poslova, Heiko Mas.\nDanas je britanska premijerka svojim parlamentarcima predočila svojevrsni "plan B", koji se zasniva na ustupcima Briselu kada je riječ o pravima Evropljana koji žive na Ostrvu, kako bi evropska strane "raspakovala" već dogovoreno i ponovo sjela za sto.\nMeđutim, kako je primetila ministarka spoljnih poslova Austrije, Karin Knajsel: "Mnogo vremena je potrošeno na pravljenju sporazuma. U novembru smo imali samit koji je potvrdio sporazum o Brexitu i stav EU je jasan - to je sporazum , to je tekst sporazuma iza kojeg stojimo i to je naša pozicija..."\nSlično govore i u Evropskoj komisiji, uvjereni da je Brisel učinio sve kako bi što bezbolnije prošao odlazak Velike Britanije, te tako, umjesto komentara trenutne situacije sa Bregzitom, poručuju, preko portparola Margaritisa Šinasa - "Odgovore ne tražite u Briselu".


Vučić očekuje rešenje problema Zrenjanina s vodom uskoro, ali ne besplatno – NovostiDana.rs\nPredsednik Srbije Aleksandar Vučić je rekao da očekuje da će se uskoro rešiti problem pijaće vode u Zrenjaninu, čija upotreba je zabranjena već skoro 14 godina.\nUpitan da li je upoznat sa tvrdnjama investitora Grupom „Zilio“ da će najovija investicija u to, koja je bila najavljena kao besplatna, na kraju gradjane koštati najmanje osam miliona evra, Vučić je prilikom posete Zrenjaninu rekao da očekuje da pitanje vodovoda bude rešeno, a da je „sumanuto“ da bilo šta bude besplatno.\n„Nisu pravili vodovod da ne bi ništa zaradili, već da zarade, da li da prodaju vodu, ili da dobiju pare za to, ne znam o čemu se radi, zamolio sam Anu (Brnabić, predsednicu Vlade) da se pozabavi time i da to reši, i to je jedino što mogu da kažem“, rekao je on.\nGradonačelnik Čedomir Janjić je rekao da se taj problem „rešava 42 godine“ i da će Zrenjaninci dobiti zdravu pijaću vodu.\nGrupa „Zilio“ je prošle godine u Zrenjaninu izgradila postrojenje za prečišćavanje vode, ali je kasnije utvrdjeno da privatni investitor ne sme da se bavi tim poslom, te da je rešenje da Grad Zrenjanin otkupi to postrojenje.\nNenad Obradović iz Grupe „Zilio“ je ranije izjavio da je to rešenje koje je stiglo od predsednice Vlade Ane Brnabić da se otkupi postrojenje, jedina varijanta koja im omogućava da „izvuku“ troškove od 8,5 miliona evra.\nPovezanohronika, regioni, voda, Zrenjanin


Rekonstrukcija Dunavskog parka - Novi Sad\nRekonstrukcija Dunavskog parka\n13:03:00 07.03.2020, Komentara: 0\nNovi Sad - Počela je rekonstrukcija Dunavskog parka koja obuhvata izgradnju nove kanalizacione mreže, revitalizaciju velikog i malog jezera i postavljanje nove crpne stanice.\nU cilju hidroizolacije i obnove jezerske vode, započeta je izgradnja nove kanalizacione mreže i zamena dotrajale crpne stanice koji pokazuju trošno stanje velikog i malog jezera i da je Dunavski park spreman za temeljne radove.\nPored toga, planirana je revitalizacija atmosferske kanalizacije, a najznačajniji i najveći deo posla zapravo je izgradnja kompletnog zalivnog sistema na području celog spomenika prirode.\nNova kanalizaciona mreža podrazumeva rekonstrukciju priključaka, odnosno veze cevovoda s ispusnim građevinama za pražnjenje velikog i malog jezera. Sistem za zalivanje bi trebalo da bude kombinovani, „pop-ap” prskačima i sistemom „kap po kap”, a položajem šetnih staza definisane su zelene površine koje se zalivaju.\nVrednost tog projekta je 35 miliona dinara, finansiran je iz budžeta Grada, a radovi će trajati 160 dana.\nInače, Dunavski park je u julu 1998. godine proglašen Spomenikom prirode, kao prirodno dobro od velikog značaja, a pripada drugoj kategoriji zaštite, radi očuvanja i unapređenja prirodnih retkosti, biodiverziteta velikog broja ostale vredne dendroflore, autohtonih, alohtonih i egzotičnih vrsta u urbanoj sredini. U parku su nastanjene određene vrste slepih miševa i ptica, a od biljnih vrsta, posebno je zanimljivo stablo piramidalnog hrasta jer je jedan od retkih u gradu, a prisutno je i stablo bele topole, koje je starije od 70 godina, što je za topolu dug životni vek. On je jedino zaštićeno područje na teritoriji Novog Sada koje je proglašeno takvom Uredbom Vlade Republike Srbije. Ostale prirodne vrednosti, poput Kameničkog i Futoškog parka i šest zaštićenih stabala, stavljene su pod zaštitu odlukama Grada.\nIzvor: RTV, Dnevnik


ARNAUTOVIĆ PROMOVISAN U ŠANGAJU: Ne znam kako je u Kini, ali u Evropi se mnogo priča o meni (VIDEO)\nŠangaj je doveo Arnautovića za 25 miliona evra, a britanski mediji preneli su da je Vest Hem bio primoran da pristane na tako "užasnu ponudu" jer je igrač uporno insistirao na odlasku, ali i jer niko više "nije želeo da ga vidi" u londonskom klubu.\nArnautović u svom stilu: Novinari u Evropi puno pričaju\nArnautović u svom stilu: Novinari u Evropi puno pričaju Austrijski fudbalski reprezentativac, srpskog porekla, Marko Arnautović kritikovao je danas evropske medije nezadovoljan tretmanom i pisanjem oko njegovog transfera u kineski Šangaj SIPG.\nMarko Arnautović: Novinari u Evropi puno pričaju\nAustrijski fudbalski reprezentativac, srpskog porekla, Marko Arnautović kritikovao je evropske medije nezadovoljan tretmanom i pisanjem oko njegovog transfera u kineski Šangaj ...\n"Čekićari" pronašli zamenu za Arnautovića u Frankfurtu!\nSportske.net - 12.07.2019\nAustrijski reprezentativac se preselio u Kinu. Marko Arnautović je odlučio da karijeru nastavi u Kini, pokušao je u januaru da promeni sredinu, nije uspeo, ali ovog leta je isterao svoje. Pridružio se Hulku i Oskaru u ekipi Šangaj SIPG, a u napadu Vest Hema je ostalo upražnjeno ...\nArnautović opleo po evropskim novinarima: Mnogo pričaju, a ne znaju!\nU svom stilu... Austrijski fudbalski reprezentativac, srpskog porekla, kritikovao je danas evropske medije nezadovoljan tretmanom i pisanjem oko njegovog transfera u kineski Šangaj SIPG. Šangaj je doveo Arnautovića za 25 miliona evra, a britanski mediji preneli su da je Vest Hem ...\nOplela po Arnautoviću: Bio je jako neugodan i nije imao poštovanja (FOTO)\nBivša fudbalerka Vest Hema nije štedela reči kada je u pitanju Arnautović , austrijski fudbaler srpskog porekla, nije se baš u najboljim odnosima rastao sa Vest Hemom prilikom odlaska u Kinu! Čekićari su na njegovom transferu zaradili samo 25 miliona, iako su zimus odbili čak 60.\nSRBIN NE PRESTAJE DA ŠOKIRA! Arnautoviću sada novinari krivi za sve!\nAustrijski fudbalski reprezentativac, srpskog porekla, Marko Arnautović kritikovao je evropske medije nezadovoljan tretmanom i pisanjem oko njegovog transfera u kineski Šangaj SIPG Šangaj je doveo Arnautovića za 25 miliona evra, a britanski mediji preneli su da je Vest Hem bio ...\nAustrijski fudbalski reprezentativac, srpskog porekla, Marko Arnautović kritikovao je danas evropske medije nezadovoljan tretmanom i pisanjem oko njegovog transfera u kineski Šangaj SIPG. Šangaj je doveo Arnautovića za 25 miliona evra, a britanski mediji preneli su da je Vest ...\nArnautović pobesneo zbog medija: Novinari mnogo pričaju, a ništa ne znaju\nAustrijski fudbaler, srpskog porekla, Marko Arnautović kritikovao je evropske medije nezadovoljan tretmanom i pisanjem oko njegovog transfera u kineski Šangaj. Šangaj je doveo Arnautovića za 25 miliona evra, a britanski mediji preneli su da je Vest Hem bio primoran da pristane ...


Nova Varoš: Cilj - kvalitetnije predškolsko vaspitanje\nPredškolska ustanova „Paša i Nataša“ iz Nove Varoši jedna je od desetak u Srbiji u kojima će biti realizovan projekat „Vrtići bez granica 2 - kvalitetno inkluzivno predškolsko vaspitanje i obrazovanje u Srbiji“ (PVO).\nSprovođenjem programa, u okviru kojeg će u seoskoj školi u Kokinom Brodu biti opremljena jedna specijalizovana učionica, koordinira Centar za interaktivnu pedagogiju, a finansiraju ga UNICEF, Ministarstvo prosvete i lokalne samouprave - učesnice u projektu.\nOpšti cilj projekta je doprinos ostvarivanju Strategije razvoja obrazovanja u Srbiji do 2020. godine, a koji se odnose na povećanje obuhvata dece od tri do pet i po godina kvalitetnim inkluzivnim predškolskim vaspitanjem. Specifični ciljevi su povećanje dostupnosti kvalitetnih usluga za podršku ranom razvoju i inkluzivnom obrazovanju na području novovaroške opštine. Značaj projekta je i tome što se očekuje da će se njime poboljšati pravni i institucionalni okvir za inkluzivno PVO, kao i unaprediti znanja i zastupanja vezana za ovu oblast.\n- Očekivani ishod projekta je povećanje obuhvata dece uzrasta od tri do pet i po godina, posebno društveno osetljivih grupa, kvalitetnim, inkluzivnim PVO. Njime su planirane tri grupe aktivnosti, od kojih su ključne one koje se odnose na promociju ranog razvoja i opremanje učionice u kojoj bi se sprovodili posebni i specijalizovani programi predškolskog vaspitanja i obrazovanja. Naša prvobitna ideja bila je da predškolska ustanova u gradu bude model centar za takve aktivnosti, ali smo se, nakon preporuka stručnjaka iz Centra za interaktivnu pedagogiju, opredelili da se jedna takva prostorija uredi pri osnovnoj školi u Kokinom Brodu kako bi se obuhvat dece proširio na seosko područje. Izbor je pao na ovu mesnu zajednicu jer na toj teritoriji ima najviše mališana ovog uzrasta - njih ukupno 35, objašnjava direktorka novovaroške predškolske ustanove Zorica Svitić.\nOna ističe da uređenje ovog prostora podrazumeva kompletnu adaptaciju učionice - rekonstrukciju poda, zamenu stolarije, uređenje mokrog čvora, ugradnju kotla za grejanje, kao i krečenje i sve potrebne radove na instalacijama. Specijalizovana učionica biće prilagođena i potrebama mališana sa posebnim potrebama. Ukupna vrednost projekta je oko 742.000 dinara. Kako je predviđeno programom, u ovoj adaptiranoj prostoriji će biti realizovani različiti programi, sadržaji i usluge, kao i raznoliki događaji za decu koja nisu obuhvaćena predškolskim vaspitanjem i obrazovanjem, kao i njihove roditelje.\nProjekat „Vrtići bez granica 2“ trebalo bi da traje do aprila 2016. godine. Glavni implementacioni partner biće Centar za interaktivnu pedagogiju, koji je odgovoran za realizaciju projektnih aktivnosti. Pri ovdašnjoj lokalnoj samoupravi formiran je tim koji će se baviti ovim programom, sačinjen od predstavnika Vrtića i Opštine Nova Varoš, odnosno Odeljenja za lokalni ekonomski razvoj. Trener i mentor na projektu je pedagog Marina Stanojević. Prva radionica održana je pre nekoliko dana, na kojoj je pedagog Staniša Čabarkapa promovisao značaj ranog razvoja i učenja, kao i primer dobre prakse i iskustva primene projekta na području opštine Loznica.\n- Direktni korisnici projekta biće 720 dece uzrasta od tri do pet i po godina iz deset lokalnih samouprava koje će u predškolsko vaspitanje i obrazovanje biti uključena kroz različite posebne i specijalizovane programe i usluge (fokus će biti na mališane iz društveno ranjivih grupa) i oko 1.000 dece iz istih sredina koje će učestvovati u različitim lokalnim akcijama i aktivnostima. Indirektni korisnici projekta biće preko tri hiljade mališana iz svih PU u Srbiji čiji će vaspitači kroz obuke dobiti podršku za realizaciju različitih PSP i usluga za decu i porodice - ocenjuju koordinatori projekta.


Tri turska vojnika poginula u severnom Iraku\nTanjug 16. avgusta 2021. 11:10\nISTANBUL – Tri turska vojnika poginula su, a dva su ranjena u eksploziji bombe koju su postavili pripadnici Radničke partije Kurdistana (PKK) na severu Iraka, saopšteno je danas iz turskog Ministarstva odbrane.\nRojters prenosi da je Ministarstvo navelo da se incident dogodio juče u regionu u kojem je Turska izvodila prekograničnu vojnu operaciju.\nTurske vojne operacija na granici sa severnim delovima Iraka u kojima se često nalaze oružane grupe Radničke partije Kurdistana zapravo su ofanzive koje Turska vrši od 2019. godine protiv oružanih frakcija koje operišu na severu Iraka.\nU izveštaju turskog dnevnika Hurijet se navodi da su operacije turskih oružanih snaga pokrenute još 23. aprila u regionima Metina i Avasin-Bazijan na severu Iraka, u pograničnom području sa Turskom.\nMikati: Hezbolah uvozom goriva ugrožava suverenitet Libana\nSAD planiraju da doniraju širom sveta milione Fajzerovih…


Radio Luna :: Srbija :: Zaposlenima u MUP-u, BIA i Odbrani deset odsto veće plate / print=true\nNaslovna | Srbija | Zaposlenima u MUP-u, BIA i Odbrani deset odsto veće plate\nStefanović, Vulin i Gašić su razgovarali o unapređenju položaja svih pripadnika bezbednosnih službi i dogovorili se da će ove tri institucije, uz podršku Vlade Srbije, ući u zajednički projekat izradnje stanova za pripadnike policije, vojske i BIA.\n"Nakon razgovora sa predsednikom Srbije Aleksandrom Vučićem o položaju pripadnika policije, vojske i BIA, došli smo do rešenja koje je predsednik podržao, a to je da se pripadnicima ove tri važne državne institucije, koje se brinu o bezbednosti građana Srbije, podignu plate u narednoj godini za deset odsto", istakao je ministar Stefanović, saopšteno je iz MUP-a.\nMinistar je ukazao da je na sastanku bilo reči i o tome kako može da se doprinese da život pripadnika ovih bezbednosnih službi, koje obavljaju najznačajnije dužnosti za Srbiju, bude što kvalitetniji.\n"Sa ministrom Aleksandrom Vulinom i direktorom BIA Bratislavom Gašićem razgovarao sam i o tome kako možemo da doprinesemo da se kvalitetnijom stambenom izgradnjom podigne materijalni položaj zaposlenih, što je predsednik Vučić podržao i dao zadatak da se naprave planovi na osnovu kojih ćemo sledeće i narednih godina početi da unapređujemo kapacitete za rešavanje stambenih pitanja svih pripadnika naših službi", rekao je Stefanović.\nIstakavši da će te tri bezbednosne službe nastaviti da sarađuju, ministar policije je zahvalio ministru odbrane i direktoru BIA na odličnoj saradnji u zajedničkom i svakodnevnom obavljanju poslova na suzbijanju svih negativnih pojava.\nOva vrsta dobre saradnje na zaštiti naše države od svih mogućih vidova ugrožavanja pokazuje da Republika Srbija vodi računa o svojim građanima, smatra Stefanović.\n"Brinući o pripadnicima vojske, policije i BIA, pokazaćemo da smo iskreno zahvalni ljudima koji su svoj život posvetili očuvanju bezbednosti naše zemlje i koji svakodnevnim teškim radom pokazuju koliko vole svoju zemlju", zaključio je Stefanović.\nMinistar odbrane Aleksandar Vulin istakao je da će povećanje zarada svakako mnogo značiti pripadnicima bezbednosnog sektora, ali i da će veći značaj imati koncept nove stambene gradnje.\n"Pripadnici bezbednosnih struktura, bez obzira na to da li su u policiji vojsci, ili Bezbednosno-informativnoj agenciji, rade potpuno isti posao. Svako od nas svoje vreme, svoj život posvećuje očuvanju stabilnosti i sigurnosti naše zemlje i bezbednosti svakog našeg građanina", istakao je Vulin.\nMinistar odbrane je dodao da upravo zbog toga i sve probleme, pa i probleme statusa i probleme materijalne prirode, treba rešavati u okviru čitavog bezbednosnog sektora, ne pojedinačno kao vojska, policija ili BIA, već jedinstveno.\n"Povećanje zarada će nam sigurno mnogo značiti, ali više od svega će značiti koncept nove stambene gradnje, u kojoj će se ponovo nakon dugih decenija čekanja organizovano raditi na rešavanju stambenog pitanja svih pripadnika bezbednosnog sektora", rekao je Vulin.\nPrema njegovim rečima, država na ovaj način pokazuje koliko joj je stalo do jake i zadovoljne vojske, policije i Bezbednosno-informativne agencije.\n"Predsednik Republike i vrhovni komandant vojske Aleksandar Vučić bio je jasan – hoće bezbednosni sistem, hoće bezbednosne strukture o kojima država vodi računa i koji zajedno sa svojim porodicama mogu da kažu da žive u zemlji koja ih voli i poštuje", rekao je Vulin.\nDirektor Bezbednosno-informativne agencije Bratislav Gašić ukazao je da ta agencija do sada nije imala uređen odnos kada je u pitanju dodela stanova i dodao da je pored povećanja plata za zaposlene, projekat zajedničke stambene gradnje veliki iskorak.\n"Mislim da je to nešto što se posle pedeset i više godina prvi put dešava u Bezbednosno-informativnoj agenciji. Dugujemo veliku zahvalnost predsedniku Republike koji je prepoznao važnost bezbednosnog sistema Srbije i nadam se da ćemo u narednom periodu zanoviti i neke druge resurse koji su potrebni za sve linije našega rada", ukazao je Gašić.\nDirektor BIA je istakao da su pripadnici bezbednosnih službi zaslužni za miran život građana Srbije.\n"Toliko je značajnih događaja bilo u Srbiji u poslednjih godinu dana. Zasluge za miran život građana svakako idu na račun policije, vojske i BIA. Ne zaboravite 'Egzit', 'Guču', ne zaboravite sva dešavanja širom Srbije gde nije bilo ni najmanjeg iincidenta i to je upravo zasluga pripadnika bezbednosnih struktura Srbije", istakao je Gašić.